"EU mora državama Zapadnog Balkana da bude pouzdan partner": Austrijskom kancelaru uručen Orden Republike Srbije na lenti (VIDEO) - 24vesti\n„EU mora državama Zapadnog Balkana da bude pouzdan partner“: Austrijskom kancelaru uručen Orden Republike Srbije na lenti (VIDEO)\nPredsednik Srbije Aleksandar Vučić sastao se danas sa austrijskim kancelarom Sebastijanom Kurcom, koji boravi u poseti Srbiji.\nPredsednik Srbije je svog visokog gosta srdačno dočekao ispred zdanja na Andrićevom vencu.\nVučić i Kurc razgovarali su najpre u četiri oka, a nakon toga je održan i sastanak delegacija dve zemlje.\nPredsednik Srbije uručio je kancelaru Austrije Orden Republike Srbije na lenti, za zasluge u unapređenju odnosa sa Srbijom i celim regionom Zapadnog Balkana.\nVučić uručio kancelaru Austrije Orden Srbije na lenti za zasluge\nPredsednik Srbije Aleksandar Vučić uručio je danas Orden Republike Srbije na lenti kancelaru Austrije Sebastijanu Kurcu.\nVučić je kancelara odlikovao za naročite zasluge u razvijanju i učvršćivanju saradnje i prijateljskih odnosa Srbije i Austrije.\nKurc je odlikovan Ukazom predsednika Republike od 30.avgusta ove godine.\nOrdenom Srbije na lenti ranije su, između ostalih, odlikovani i predsednici Grčke, Slovačke, Kipra, Rumunije, Češke, knez od Monaka, premijeri Španije, Bugarske…\nVučić:Hvala na podršci Srbiji, od danas Srbija i vaša kuća\nPredsednik Srbije Aleksandar Vučić zahvalio je danas austrijskom kancelaru Sebastijanu Kurcu na podršci Austrije i njega lično evropskom putu Srbije, dodajući da je naša zemlja od danas, kada je primio najviše odlikovanje, njegova druga kuća.\nSrbija je posebno zahvalna kancelaru na ličnom nastojanju da proces evropskih integracija Srbije bude ubrzan, bez čega ni austrijska podrška ne bi bila tako izričita, rekao je Vučić nakon sastanka sa Kurcom.\nIzrazio je uverenje da će podrška Austrije i ubuduće biti značajna i velika.\nVučić je Kurcu čestitao na odlikovanju koje mu je uručio. Od danas je Srbija vaša druga kuća, poručio je Vučić.\nDo kraja godine četiri značajne investicije iz Austrije\nPredsednik Srbije Aleksandar Vučić najavio je četiri značajne investicije iz Austrije do kraja godine .\nImaćemo četiri značajne austrijske investicije do kraja ove godine, što u smislu polaganja kamena temeljca, rekao je on.\nSvaki politički signal od nekoga ko ima tako dominantnu podršku u Austriji kao što je ima kancelar Kurc, je važna, jer otvara put i govori da je dobro ulagati u Srbiju, naglasio je Vučić.\nPo poslednjim podacima, je od 4. 000 đaka koje smo školovali po tom principu, 70 odsto u svojoj struci dobilo posao. To su promene koje smo najavljivali, a za šta smo bili kritikovani, i važne stvari zbog kojih Srbija ide napred, rekao je on.\nNe bismo to sve mogli da nemamo ovakve prijatelje, ljude koji veruju u Srbiju i njenu budućnost, kao što mi verujemo u njihovo znanje, tehnologiju i podršku, naglasio je Vučić.\nNije skeptičan, nego realističan pristup. Ja sam i na Bledu rekao da se Srbija nalazi na EU putu, znamo domaći zadatak, da moramo da idemo ka postizanju kompromisa sa Prištinom. Ne bežimo i odlično razumemo poruke EU, rekao je Vučić odgovarajući na pitanje u vezi sa njegovom nedavom izjavom u vezi sa tokom evropskih integracija.\nBio bi fer i da nam to neko kaže, naglasio je Vučić.\nA, nama kažu da uradimo 10 stvari i mi to uradimo, od vladavine prava, gasa, rakija, viskija, izmene Ustava i ne otvorimo nijedno poglavlje Postavlja se pitanje, ukazao je predsednik Srbije.\nTa slika iz naših cipela nije ružičasta, ali ne kukamo, ovo je samo realno sagledavanje stvari, ponovio je Vučić.\nTo je politika ozbiljnosti, odgovornosti i nije skeptično nego realistično, rekao je Vučić.\nSrbija nije parking za izbeglice\n„Oni koji napuštaju Avganistan žele u zapadnu Evropu ili SAD i malo ko želi na Balkan. Imali smo samo jedan zahtev, radi se o 150 žena ili devojaka iz fudbalskih klubova. Nećemo biti parking za izbeglice. Dogovaraćemo se sa Sebastijanom i svim našim susedima kako da reagujemo“, rekao je Vučić.\nPrema njegovim rečima apsolutno je nemoguće da dođe veliki broj Avganistanaca u Srbiju, i ponovio da je Srbija spremna da koordiniše.\n„Može 100, 150 ljudi , naročito žena. To je humanitarno pitanje“, rekao je Vučić.\nKurc: Evropske integracije su pre svega geopolitičko pitanje, EU mora biti pouzdan partner\n„Nadam se da ova godina neće biti izgubljena, već naprotiv, nadam se novoj dinamici evropskih integracija Zapadnog Balkana. EU mora državama Zapadnog Balkana da bude pouzdan partner, da mogu računati na nju, i da postoji poverenje Unije u odnosu sa regionom“, objasnio je Kurc.\nIstakao je da EU, a tako ni Austriji ne može biti svejedeno kako se region razvija.\n„Posebno je Austriji važno kako se razvija region zbog svoje geografske blizine. Svaki negativan razvoj ima neposredan uticaj na nas. Manje kriminala ovde znači veću bezbednost kod nas, manje konflikata u regionu znači bolju stabilnost i kod nas. Bolji ekonomski razvoj ovde znači povoljnosti i po nas, kao i nova radna mesta u Austriji“, naglasio je Kurc.\nIstakao je da je Austrija tesno povezana sa zemljama Zapadnog Balkana i izrazio nadu da će EU postati pouzdan partner za ovaj region.\n„Evropska integracija nije samo birokratsko pitanje, već pre svega geopolitičko“\nU razgovoru sa austrijskim novinarima, Kurc je dodao da uočava da su zemlje ovog regiona frustrirane zbog zastoja na njihovom evropskom putu, a to se vidi i u Srbiji.\nTo, upozorava, neminovno vodi ka tome da druge zemlje poput Rusije, Kine i Turske, u ovom regionu postaju uticajnije. „Zato evropska integracija nije samo birokratsko pitanje EU, već pre svega geopolitičko“, podvukao je Kurc.\n„Srbija se odlično ekonomski razvija“\nPrimetio je da se Srbija odlično ekonomski razvija, navodeći da je pandemija mnoge privrede unazadila, a u Srbiji gotovo nije bilo pada privrednog rasta.\nPodsetio je da se Srbiji za ovu godinu prognozira rast od šest do sedam odsto, što je, kaže, veoma pozitivan razvoj, koji će imati pozitivan uticaj i na austrijsku privredu, zbog tesne povezanosti.\nDodao je da je Srbija odlično prošla kroz korona krizu, što je dobro za Austriju kao jednog od najvećeg investitora u toj zemlji. „Mi profitiramo od pozitivnog razvoja u Srbiji“, istakao je Kurc.\nPreneo je da se Srbija suočava sa istim problemom kao i Austrija, da je sada ponuda vakcina veća nego što ima ljudi koji žele da se vakcinišu.\n„Srbija je, kao i mnoge druge zemlje pred izazovom kako navesti veći broj građana da se vakcinišu, jer oni koji to ne čine mogu da se zaraze, razbole i tako opterete zdravstveni sistem“, objasnio je Kurc.\nPreneo je da je sa srpskim domaćinima, a sastao se sa predsednikom Aleksandrom Vučićem i premijerkom Anom Brnabić, razgovarao i o situaciji u regionu, kao i posebno o dijalogu Beograda i Prištine.\nOcenio je da taj dijalog, koji je inače težak, nije postao jednostavniji posle izbora u Prištini.\nTakođe je preneo da je Srbija odlučna u borbi protiv ilegalne migracije i krijumčara ljudi, te pohvalio odličnu saradnju policije dve zemlje.\nPredsednica Vlade Ana Brnabić zahvalila je, u razgovoru sa austrijskim kancelarom Sebastijanom Kurcom, na konstruktivnoj podršci i pomoći koju Austrija pruža u procesu evropskih integracija. Srbija je važan privredni partner, izjavio je austrijski kancelar, dodajući da u skoroj budućnosti očekuje značajne austrijske investicije na srpskom tržištu.\nAna Brnabić na sastanku sa austrijskim kancelarom izjavila je da će Srbija i u budućnosti znati da ceni i poštuje partnerstvo i snažno zalaganje Austrije unutar Evropske unije za evropski put Srbije i Zapadnog Balkana.\nGovoreći o evropskim integracijama, premijerka je istakla da očekuje da će tokom slovenačkog predsedavanja Savetu Evropske unije, napredak Srbije biti pozitivno ocenjen, saopštila je Vlada Srbije.\nTo će rezultirati, istakla je, i otvaranjem spremnih klastera.\nNavodeći da će se Austrija i u budućnosti zalagati za evropsku perspektivu i članstvo Srbije u Evropskoj uniji, austrijski kancelar čestitao je na uspehu i snažnoj borbi države u očuvanju stabilne ekonomije tokom teških pandemijskih uslova, dodaje se u saopštenju.\nSrbija je važan privredni partner, istakao je, dodajući da u skoroj budućnosti očekuje značajne austrijske investicije na našem tržištu zahvaljujući, objasnio je, ne samo dobrom ekonomskom već i političkom partnerstvu.\nIstičući da je za Srbiju stabilnost regiona izuzetno značajno pitanje, Brnabićeva je izrazila zabrinutost zbog aktuelne situacije u pregovorima Beograda i Prištine, neuspeha u implementaciji dogovorenog Briselskim sporazumom i sigurnosti srpskog i nealbanskog stanovništva na Kosovu i Metohiji zbog učestalih napada.\nSavezni kancelar je istakao da Austrija podržava dijalog Beograda i Prištine, koji je ocenio kao veoma značajan proces, presudan za stabilnost i napredak regiona.\nNaveo je da će Austrija i u budućnosti predstavljati važnog partnera Srbiji u okviru Evropske unije i pružati pomoć i podršku po svim za našu zemlju ključnim pitanjima.\nAna Brnabić je austrijskom kancelaru čestitala na Ordenu Republike Srbije na lenti, najvišem državnom odlikovanju, uručenom za naročite lične zasluge u razvijanju i učvršćivanju saradnje i prijateljskih odnosa dve zemlje.\n(FOTO+VIDEO) HOROR U MAKEDONIJI: 14 žrtava u požaru u…


Šapčanima 10 posto niži računi za grejanje – Podrinske\nŠapčanima 10 posto niži računi za grejanje\n„Toplana“ spremna za novu grejnu sezonu\nPočetak grejne sezone u Šapcu obeležiće i 10 posto niži računi za građane. Tople probe će početi u četvrtak, tako da će od 15. oktobra Šapčani u svojim stanovima imati grejanje.\nPrilikom današnje posete JKP „Toplana“ Šabac, gradonačelnik Nebojša Zelenović napomenuo je da sva javna preduzeća u gradu nesmetano funkcionišu uprkos neverovatnim okolnostima tokom cele godine.\n-Izborili smo se sa korona virusom, pa ušli u izborni proces koji zbog različitih nelegalnih radnji naših političkih protivnika još nije gotov. Građanima koji su zabrinuti poručujem da nema razloga za brigu. „Toplana“ dobro posluje i potpuno je spremna za novu grejnu sezonu. Gradsko veće razmatralo je kako može da pomogne da grejna sezona bude bolja, kvalitetnija i jeftinija za građane. Doneli smo odluku na predlog nadzornog odbora da pojeftini cena varijabilnog dela, koja iznosi prosečno između 50 i 60.000 dinara tokom grejne sezone, s pojeftinjenjem od 10 posto to će biti od 5.000 do 6.000 niža cena grejanja, a za veće stanove i više u ovoj grejnoj sezoni. Ovih dana građani mogu da čuju neverovatne vesti od strane naših političkih protivnika. Istina je da Grad nije zadužen. Imamo 200 miliona dinara na računu, sistem se nije urušio i zaposleni u javnim preduzećima će primati platu. Sve funkcioniše normalno uprkos nenormalnim uslovima u kojima se nalazimo. Bez obzira na sve laži Srpske napredne stranke, ovo je grad kojim se dobro upravlja i koji će nastaviti dobro da funkcioniše- rekao je Zelenović.\nDirektor JKP „Toplana“ Slobodan Jerotić naveo je da su urađeni su remonti toplotnih izvora i na distributivnoj mreži, te da je sistem napunjen. On je naglasio da je tokom poslednje tri godine povećana efikasnost toplotnog izvora, smanjeni su gubici u distributivnoj mreži i uvedeni novi softveri za optimizaciju i matematičko modelovanje.\n-Sistem radi optimalno, koristimo podatke Hidrometeorološkog zavoda, pravimo prognoze i smatramo da ćemo dodatno uspeti da napravimo uštede koje će se osetiti na ceni grajanja. Radimo na tome da povećamo udeo obnovljive energije u sistemu. Pored postojećeg kotla na Letnjikovcu od 500 kw na biomasu, planiramo da u narednih nekoliko meseci izgradimo još jedan istog kapaciteta gde će biti priključeno još šest javnih zgrada. Razmišljamo da kotao u Majuru bude deo sistema i da od Majura pravimo mrežu daljinskog grejanja. Jedan smo od pet toplanskih sistema u Srbiji koji delom koristi i obnovljive izvore energije. Radimo na studiji sa Evropskom bankom za obnovu i razvoj i da oko 40 posto toplotne energije koju distribuiramo gradu dobijamo iz otpadne vode koju sad trenutno ne koristimo. Taj projekat je jedinstven u Srbiji, prepoznala ga je Evropska banka i pomaže da uradimo dokumentaciju, pripremimo projekat i da već sledeće godine možemo da apliciramo ili za novac da bi se taj sistem izgradio ili da tražimo privatne partnere koji će zajedno sa nama učestvovati u projektu- objasnio je Jerotić.\nGradsko veće je u januaru donelo odluku da „Toplana“ investira u razvoj distributivne mreže. -Građani samo treba da nam se prijave i mi ćemo priključiti objekat na distributivnu mrežu. Planiramo da ove i do kraja sledeće godine oko 20.000 kvadratnih metara novoizgrađenog prostora bude priključeno, jer smo sklopili predugovore sa investitorima koji tek grade zgrade- naglasio je direktor „Toplane“.\nOn je napomenuo da prethodnih pet godina nije bilo nijednog kvadratnog metra priključenja zbog nedostatka interesovanja, a novi korisnici znače da će u budućnosti moći da se smanji i fiksni deo računa za grejanje.


Čuvena autobuska stanica pod zaštitom\nAutobuska stanica u Prestonu u Engleskoj, jedno od najreprezentativnijih dela arhitektonskog pravca pod nazivom brutalizam, ipak neće biti srušena jer joj je dodeljen status zaštićenog dobra.\nGradsko veće Prestona u Lankaširu je poništilo raniju odluku da sruši autobusku stanicu, koja se smatra drugom takvom najvećom građevinom u Zapadnoj Evropi i u svom sastavu ima parking na nekoliko spratova. Tako bi trebalo da se uštedi blizu 17 miliona funti na modernizaciji ove građevine, a ubuduće će sve promene na zgradi moći da se izvode ukoliko budu poštovani propisi o zaštiti nejnog arhitektonskog nasleđa.\nArhitekte i aktivisti kampanje za zaštitu ovog monumentalnog zdanja, među kojima je bio i ministar kulture Engleske su pozdravili ovu odluku, ali predstavnici gradske vlasti su saopštili da to nije baš ishod koji su očekivali.\n"Uvek smo smatrali da je stanica prevelika i da pruža jako lošu uslugu putnicima i njenim korisnicima i mnogo košta, a njeno održavanje građani kroz porez plaćaju preko 300.000 funti godišnje. Trebaće nam neko određeno vreme da vidimo kakvi će biti naši sledeći koraci", saopštio je Piter Rankin, predsednik gradskog veća Prestona.\n"Naročito će biti potrebno proceniti efekte ove nove odluke i kako će ona uticati u budućnosti na poreske obveznike Prestona, a blisko ćemo sarađivati sa okružnim savetom Lankašira kako bismo preduzeli najbolje moguće aktivnosti za građane", dodao je on.\nOva džinovska autobuska stanica sagrađena je 1969. godine, dizajnirali su je Kit Ingam i Čarls Vilson i često je opisivana kao druga najveća autobuska stanica u Zapadnoj Evropi, a njen jedinstven izgled privlačio je radoznalce i turiste iz čitavog sveta u ovaj gradić u Engleskoj.\nOna je od tada zaštitni znak grada, a stanovnici je smatraju svojom omiljenom građevinom i nečime čime se ponose. U jednoj anketi koju je sproveo "Telegraf" tri četvrtine ispitanika je saopštilo da se radi o modernističkom remek delu dok je jedna četvrtina anketiranih izjavila da se radi o "monstruoznom delu".\nU jednoj drugoj odvojenoj anketi koja pravi liste najružnijih novih zgrada u Engleskoj nekoliko učesnika je izjavilo da je autobuska stanica u Prestonu sigurno najružnija zgrada koja je sagrađena u Engleskoj.\nMeđutim, činjenica je da ona i dalje kao arhitektonski spomenik jedne epohe i turistička atrakcija koja još uvek privlači veliki broj ljudi u Preston, pa će gradske vlasti pažljivo morati da prouče da li novac koji ostavljaju turisti u gradu prelazi troškove održavanja ove zgrade i kakve bi efekte mogle da imaju aktivnosti koje bi pokušale da umanje značaj ove građevine.\nBrutalizam je arhitektonski stil moderne arhitekture koji je cvetao od 1954. do 1970. godine, a naziv je dobio iz fracuske reči „beton brut“ koja označava „grub“ beton, što je termin koji je fracuski arhitekta Le Korbizje upotrebljavao da bi opisao liveni beton sa vidljivim tragovima oplate koji je korišten na većini njegovih zgrada sagrađenih nakon Drugog svetskog rata.\nTermin je počeo masovno da se koristi nakon objavljivanja knjige Rajnera Banhama "The New Brutalism: Ethic or Aesthetic?" koja se bavi pokušajem da se okarakteriše do tada nastala grupa pravaca delovanja, naročito u Evropi.


Dačić: Vučić je moj kandidat za predsednika, ne vidim sebe kao kandidata - Politički.rs\nPredsednik Socijalističke partije Srbije (SPS) Ivica Dačić izjavio je danas da ne vidi sebe kao kandidata te stranke na budućim predsedničkim izborima, kao i da to zavisi i od toga da li će “SPS imati svog kandidata ili će imati dogovor sa Srpskom naprednom strankom”.\nDačić je za televiziju Prva rekao da “imamo predsednika Srbije koji će se verovatno kandidovati ponovo” i da je Aleksandar Vučić njegov kandidat.\n“On je moj kandidat, ja sam ga podržao na prethodnim izborima”, rekao je Dačić.\nNa pitanje kako teku razgovori sa vanparlamentarnom opozicijom, oko poboljšanja izbornih uslova, Dačić je rekao da je “teško reći šta bi svaka opozicija tražila”, i da se oni koji učestvuju u pregovorima sa vlasti “uglavnom bave političkim performansama, umesto da se bave tehnologijom izbora”.\n“Sastanak se održava svake nedelje, razgovaramo ne čekajući evroparlamentarce”, rekao je Dačić koji razgovore sa sedam opozicionih stranaka bez posredovanja stranaca vodi kao predsednik Skupštine Srbije.\nDačić je najavio da će “do kraja meseca napraviti još jedan krug razgovora bez posredovanja evroparlamentaraca”, u kojima učestvuju Dveri, Srpska radikalna stranka, Pokret Dosta je bilo, Zavetnici, Demokratska stranka Srbije, Zdrava Srbija i Pokret obnove kraljevine Srbije.\n“Na ovim drugim razgovorima (uz prisustvo evroparlamentaraca) samo je plus tri, Tadić, Đilas i Jeremic”, rekao je Dačić. On je dodao da je predsednik Socijaldemokratske stranke Boris Tadić svoje zahteve predao Skupštini Srbije, dok su Dragan Đilas i Vuk Jeremić svoje zahteve prosledili samo Evropskom parlamentu.\nDačić je prvi sastanak predstavnika vlasti i opozicije uz prisustvo predstavnika Evropskog parlamenta, koji je održan pre nedelju dana, ocenio kao “javno slušanje”, na kome je “rekao ko je šta imao”.\n“Ja bih rekao da je to bio razgovor na slobodnu temu”, kazao je Dačić i podsetio da je naredni takav sastanak zakazan za 17. septembar. Dodao je da je za njega bitno “da se vlast pokaže da je konstruktivna”, odnosno da nema izgovora za bojkot izbora.\nTagged: ALEKSANDAR VUČIĆ, IVICA DAČIĆ, IZBOR, OPOZICIJA


Promena pola u Srbiji\nIzvor: B92, Tanjug, 23.Maj.2010, 16:35\nZa poslednje dve decenije, koliko se u Srbiji obavlja operacija promene pola, tom komplikovanom hirurškom zahvatu pribeglo je stotinak stranaca i više od 150 žitelja Srbije, a beogradski tim za transeksualnu hirurgiju, procenjuju stručnjaci, postao je jedan od vodećih u svetu.\n2009. godine obavljeno je sedam operacija promene pola, koje su građanima Srbije dostupne po simboličnim cenama, jer intervenciju ne plaćaju, već samo "pokrivaju" troškove materjala.\nCena >> Pročitaj celu vest na sajtu B92 << promene pola u Srbiji višestruko je manja, a kvalitet, tvrde stručnjaci, nesporan, zbog čega je beogradski tim za transeksualnu hirurgiju popularan u svetu, pre svega, u zemljama regiona.\nPromenom pola menja se i socijalni identitet, što iziskuje zamenu ličnih dokumenata. Iako ta oblast nije uređena posebnim zakonom, u Ministarstvu unutrašnjih poslova navode da građani od promene pola u registrovanog u matičnoj knjizi imaju rok od 15 dana da izvade novu ličnu kartu.\n"Najstariji pacijent koji je kod nas promenio pol imao je gotovo 50 godina, ali se za tu operaciju u drugim zemljama odlučuju i stariji od njega", rekao je Tanjugu urolog Miroslav Đorđević, član beogradskog tima za transeksualnu hirurgiju.\nGranica u godinama kada pacijenti dolaze na operaciju pola, primetio je Đorđević, pomera se naniže, pa se psiholozima, psihijatrima i seksolozima javljaju sve mlađe osobe, koje smatraju da boluju od poremećaja polnog identiteta.\n"Promeni pola u poslednje vreme pribegava sve mlađa populacija između 18 i 30 godina. U razgovoru sa njima vrlo često dođemo do podatka da se oni od ranog detinjstva osećaju kao pripadnici onog drugog pola", precizirao je on, napomenuvši da se na takav hirurški zahvat čeka dok pacijent ne izađe iz puberteta.\nU većini zemalja maloletnicima nije dozvoljeno da promene pol, a takvu operaciju osobama mlađim od 18 godina odobravaju Španija, Australija, Holandija i Nemaćka.\nĐorđević je kazao da je u početku bilo više osoba koje su iz muškog "prelazile" u ženski pol, ali je sada situacija potpuno izjednačena.\nPrva faza promene pola je odlazak kod psihijatra.\n"Razgovori sa psihijatrom koji predhode operaciji mogu trajati nekoliko godina, sve dok lekar ne utvrdi da li pacijent zaista ima poremećaj polnog identiteta", naveo je Đorđević.\nPacijent, potom, odlazi kod endokrinologa i počinje se sa hormonskom terapijom, koja je doživotna i iziskuje redovne kontrole.\nPromena pola ne može se obaviti bez pisma saglasnosti psihijatra i endokrinologa, ukazao je on.\nOperacija promene pola je izuzetno komplikovana, a koliko će trajati, dodao je Đorđević, zavisi od toga da li ženske genitalije treba rekonstruisati u muške, što je teže, ili obrnuto.\nOperacija traje između pet i 10 sati, a sagovornik Tanjuga je napomenuo da je ponekad za "definitivnu promenu pola" potrebno obaviti i više zahvata.\n"Na 100.000 stanovnika od dve do četiri osobe promene pol. To su podaci iz sveta koji važe i za Srbiju", naveo je Đorđević, podsetivši da je prvu promenu pola u zemlji obavio 1989. godine Sava Perović.\nBeograd je jedan od najprizantijih centara svetu kada je reč o promeni pola, ocenio je on, istakavši da pacijenti sa prostora bivše Jugoslavije uglavnom dolaze u Srbiju na operaciju.\n"Značajan broj pacijenata traži da se operiše u Srbiji, razlog nije samo cena, već i kvalitet, a beogradski tim za transeksualnu hirurgiju jedan je od vodećih u svetu", rekao je Đorđević.\nU Americi promena pola košta od 15.000 do 50.000 dolara, dodao je on, ali nije precizirao koliko takva intervencija košta u Srbiji.\nNezvanično, promena pola, koja je zakonom definisana kao vanstandardna usluga, što znači da pacijent snosi troškove, za građane Srbije košta oko 500 evra, a za strance četiri puta više.\nOd Ministarstva zdravlja je za obavljanje te operacije dozvolu je dobila Ginekološko-akušerska klinika "Narodni front", a Đorđević je ukazao da pacijenti iz Srbije pokrivaju samo troškove potrošnog materijala.\n"Promena pola je tabu tema, pre svega zato što ljudi nisu spremni da shvate da nije reč o hiru, već o zdravstvenom problemu, što je osnovni i jedini razlog za promenu pola. Međutim, u poslednje vreme se menja odnos prema tom problemu", zaključio je Đorđević.\nU svetu je prva operacija promene pola napravljena 1950. godine, a pojedina istraživanja govore da poremećaj polnog identiteta može imati i genetsku predispoziciju.\nZa promenu pola u dokumentima neophodna je lekarska potvrda, prvo se menja status u krštenici, a na osnovu toga lična karta, pasoš, zdravstvena knjižica, vozačka dozvola"\nU Sekretarijatu za upravu Beograda, Tanjugu je rečeno da postupak unošenja podataka o promeni pola u lična dokumenta nije regulisan zakonom, ali da je kroz praksu, ipak, ustanovljena izvesna procedura.\nGradski sekretar za upravu Milan Brkljač je napomenuo da su takvi zahtevi, zasad, retkost.\n"Matičaru se u tim slučajevima, uz zahtev za unošenje ispravke u matičnu knjigu o promeni pola, imena i matičnog broja, dostavlja i potvrda lekara da je operacijom izvršena promena pola", objasnio je Brkljač.\nObjedinjene evidencije nema, a prvi slučaj pravne promene pola zabeležen je 1992. godine na opšstini Savski Venac. Ni izdavanje biometrijskih dokumenta osobi koja ja promenila pol nije regulisano posebnim zakonom, pa za njih važe ista pravila kao i za druge građane.\nU Ministarstvu unutrašnjih poslova napominju da te osobe, s obzirom da se sa promenom pola menja i matični broj, nova dokumenta moraju izvaditi najkasnije 15 dana pošto promene podatke u matičnoj knjizi rođenih.\n00:56: Delavi veruje da će izbori na KiM biti fer\n00:55: Svetske berze završavaju nedelju u plusu\n00:52: Merkelova poručila Briselu: Budite STRPLJIVI, posle 2. novembra ...\n00:52: BLAMAŽA u Briselu: Gde je to Junker UŠTINUO hrvatskog premijera...\n00:52: Presrećna sam što sam u 60. godini postala majka, ali nije lak...\n00:52: JOŠ NIJE KRAJ - Makron: Borba protiv IS nije završena padom Ra...\n00:52: Kalifornijski milijarder RUŠI TRAMPA: Nudi milione da mu VIDI LE...\n00:52: Uzimao novac za DRVA, kupovao DROGU\n00:51: Ubijen gradonačelnik grada na zapadu Meksika\n00:51: Dečje igre bez granica\n00:49: x25 savladao Asus " LoL Vip Adria\n00:49: Kragujevčanke južnom prugom do novih bodova\n00:47: Pobuna u Jankovićevom pokretu: Lider nije Saša, već Slaviša!\n00:46: Horoskop za 21. oktobar\nDan pre: 22.Maj.2010\nDan posle: 24.Maj.2010


Kragujevac i Ningbo potpisali memorandum o namerama\nPredstavnici Kragujevca na čelu sa Dobricom Milovanovićem, koji je u gradskoj upravi zadužen za međunarodnu saradnju i predstavnici kineskog grada Ningboa, potpisali su u nedelju Memorandum o razumevanju i namerama. Ovaj sporazum trebalo bi da otvori vrata za uspostavljanje saradnje dva grada. Milovanović je za K\nPredstavnici Kragujevca na čelu sa Dobricom Milovanovićem, koji je u gradskoj upravi zadužen za međunarodnu saradnju i predstavnici kineskog grada Ningboa, potpisali su u nedelju Memorandum o razumevanju i namerama. Ovaj sporazum trebalo bi da otvori vrata za uspostavljanje saradnje dva grada.\nMilovanović je za Kineki međunarodni radio izjavio da je poverenje najvažnije i da će njegov grad na Forumu gradonačelnika, koji se u Ningbou održava u okviru Sajma proizvoda iz zemalja centralne i istočne Evrope, kineskoj javnosti predstaviti svoje potencijale.\nSledeća ⇨ Kina sa zemljama regije dogovorila bolje korištenje trgovinskih potencijala\nPrethodna ⇦ U izgledu gradnja brze pruge Beograd-Budimpešta


utorak, 09. okt 2018, 22:15\nU emisiji POZORIŠNE AKTUELNOSTI možete slušati osvrt Aleksandra Milosavljevića na predstavu Olivera Frljića „Gorki – Alternativa za Nemačku”, koju su u okviru 52. BITEF-a izveli članovi Teatra „Maksim Gorki” iz Berlina.\nU jednom od najliberalnijih nemačkih teatara, levičarskom pozorištu u kojem se već godinama dosledno sprovodi kadrovska politika zasnovana na pozitivnoj diskriminaciji društvenih manjina, Oliver Frljić je zajedno sa glucima napisao tekst i režirao predstavu koja problematizuje neka od gorućih pitanja savremenog društvenog i političkog trenutka Nemačke.\nKako nas obaveštava Aleksandar Milosavljević: „već na samom početku predstave reditelj gledaocima postavlja zamku. Glumci, naime, predstavivši nam prvo Teatar „Maksim Gorki" kao liberalno pozorište, počinju da govore - i to veoma kritički - o kadrovskoj politici uprave teatra u kojem rade: besni su što su prinuđeni da na sceni nastupaju s kolegama kojima je, kako vele, jedina kvalifikacija to što su migranti. A oni, novodošavši glumci, najčešće pridošli iz arapskih zemalja, dakle Muslimani, jedva da znaju jezik Getea i Šilera". U predstavi padaju maske političke korektnosti i sve više se ispoljavaju rasističke i ksenofobične reakcije, dok Frljić svojim dobro uhodanim i uvek efektnim kvazidokumentarističkim pristupom sa glumcima generiše situacije koje nam deluju kao autentične, intimne ispovesti učesnika, što s jedne strane stvara posebnu tenziju kod publike, dok s druge otvara prostore za naknadne dubinske pozorišno-dramske analize fenomena, kojima reditelj namerava da se bavi.


Lowcost in RS » 2010 » September\nGermanwings – Rođendanska ponuda\nPovodom svog 8. rođendana, nemačka Low Cost avio kompanija GERMANWINGS objavila je novu promotivnu ponudu pod nazivom “Germanwings – Rođendanska Rasprodaja” i pustila u prodaju avio karte na pojedinim destinacijama po ceni od 19,99 EUR (cena karte u jednom pravcu sa uračunatim taksama).\nBooking period za ovu promotivnu ponudu traje do 03. oktobra, a avio karte koje su na promociji obuhvataju period putovanja od 09. oktobra 2010. do 26. marta 2011.\nGermanwings – Ponuda za leto 2011\nVečeras (četvrtak, 16. septembar) od 18:00h nemačka Low Cost avio kompanija GERMANWINGS počinje prodaju karata za LETO 2011. po promotivnim cenama za pojedine destinacije, koje se kreću od 24,99 EUR (cena karte u jednom pravcu sa uračunatim taksama).\nAvio karte koje su na promociji obuhvataju period putovanja do 11. septembra 2011.\nLow Cost avio kompanija WIZZ AIR najavila je otvaranje novih linija iz Beograda i to za Rim, Malme, Stokholm, Ajndhoven i Minhen. Očekuje se da će prve dve nove linije za Rim i Malme (Švedska) startovati u decembru ove godine, a tokom aprila 2011. godine planirano je otvaranje linija za Stokholm (Švedska), Ajndhoven (Holandija) i Minhen (Nemačka).\nKarte su već u prodaji putem “Wizz Air” zvaničnog web sajta, a cene karata kreću se od 25 EUR pa naviše, u zavisnosti od datuma putovanja (cena karte u jednom smeru sa uračunatim taksama).\nItalijanske Low Cost avio kompanija WIND JET objavila je novu promotivnu ponudu i pustila u prodaju 195.000 avio karata na pojedinim destinacijama po promotivnoj ceni od 13,60 EUR – 41,91 EUR (cena karte u jednom pravcu sa uračunatim taksama). Avio karte koje su na promociji obuhvataju period putovanja do 26. marta 2011.\nWIND JET iz Srbije leti sa niškog aerodroma «Konstantin Veliki».


Sramno ćutanje na Milovo nasilje – Nebojša Vukanović info blog\nU Nikšiću, Beranama, Andrijevici i drugim crnogorskim mjestima došlo je do sukoba policije i građana, koji protestvuje zbog hapšenja vladike budimljansko-nikšićkog Joanikija i veće grupe sveštenika iz Nikšića. I dok Milo Đukanović i njegov režim u Crnoj Gori pokušava policijskim nasiljem, suzavcem i pendrecima zaplašiti narod i građane, silom se očuvati na vlasti kršeći Ustav, osnovna ljudska i građanska prava svojim građanima, između ostalog pravo na slobodu vjeroispovjesti, vlasti Srbije skrštenih ruku posmatraju progon svojih sunarodnika i braće, i tako prećutno podražavaju nasilje. Ćutanje vlasti Srbije, umjesto odlučnih poteza i adekvatne reakcije, ne samo na poslednje akcije već na ukupan odnos prema Srbima u Crnoj Gori, predstavlja čin veleizdaje svoje braće, koja su godinama izložena progonu i pretvoreni su u građane drugog deda.\nI vlasti Srpske sjede skrštenih ruku, a populističke izjave dvorskim medijima ništa suštinski ne pomažu Srbima u Crnoj Gori, već su namjenjene domaćoj javnosti i prikupljanju jeftiniji političkih poena. Svoj odnos prema problemima Srba u Crnoj Gori režim u Republici Srpskoj pokazali su tokom rasprave i glasanja Deklaracije o položaju Srba u Crnoj Gori koju sam predložio Narodnoj skupštini Republike Srpske, kada je SNSD glasao protiv Deklaracije ne želeći da se zamjere Milu Đukanoviću, koji je prijetio da im će blokirati imovinu koju posjeduju u Crnoj Gori.\nNedopustivo je nasilje i kršenje osnovnih ljudskih i građanskih prava pripadnicima jednog naroda u Evropi u 21-om vijeku, a posebno je sramno što Milo Đukanović u svemu ima i podršku Evropske Unije. Emitovanje Tompsona i ustaških pjesama na „javnom servisu“, Radio-televiziji Crne Gore 9-og maja, na Dan pobjede nad fašizmom, još je jedna jasna poruka crnogorskog režima Srbima u Crnoj Gori.\nSrpski narod u Crnoj Gori nema puno koristi od izjava u medijima pojedinih političara iz Srbije i Republike Srpske, već je potrebno odlučnije reagovati, skrenuti pažnju međunarodne javnosti, otvoriti pitanje u Ujedinjenim nacijama i drugim međunarodnim organizacijama, blokirati imovinu i račune čelnika crnogorskog režima u Srbiji, i dati jasno do znanja da niko nema pravo da progoni i krši osnovna prava jednom narodu i najbrojnijoj vjerskoj zajednici.\nMilo nasilje policija\nZbog Neškovića blokada puta, 5 sela ostalo bez struje u Semberiji!?


NVO Prijatelji životinja: Susret sa potpredsjednicom opštine Bar veliki pomak u saradnji – Portal Bar\nNVO Prijatelji životinja:…\nNVO Prijatelji životinja: Susret sa potpredsjednicom opštine Bar veliki pomak u saradnji\nDirektor nevladine organizacije “Prijatelji životinja Podgorica” Dragoje Vlahović susreo se juče sa prvom potpredsjednicom Opštine Bar Tanjom Spičanović. Tema razgovora bila je rješavanje problema pasa lutalica na teritoriji Bara.\nSpičanovićeva je tom prilikom naglasila da je u planu izgradnja skloništa za napuštene životinje, te da je u toku izrada potrebne dokumentacije, ne krijući da Bar ima problem sa napuštenim psima, ali ne u mjeri koliko se o tome govori.\nVlahović je u svom izlaganju kazao da bi strogo trebalo voditi računa da se prilikom izgradnje skloništa ispoštuju sve zakonske mjere, da ono ne bude izgrađeno samo reda radi, kao u većini crnogorskih gradova, te da se u njemu sprovodi program “Uhvati, steriliši i pusti”, sa čim se potpredsjednica složila, dodavši da će akcenat biti na udomljavanju pasa iz tog skloništa.\nNa samom kraju razgovora, oboje su se složili da je za realizaciju ovakvog projekta neophodna saradnja nadležnih državnih institucija, lokalne samouprave i civilnog sektora.\nVlahović je zaključio da će on lično i organizacija na čijem je čelu dati sve od sebe da ta saradnja bude što kvalitetnija, zahvalivši se Spičanovićevoj na prijemu i srdačnom razgovoru.


Sindikatom do većih prava radnika u Inđiji - Pazova Inđija | Vesti\nSindikatom do većih prava radnika u Inđiji\nPazova Indjija Vesti 24/02/2018\nNakon nedavnog potpisivanja kolektivnih ugovora sa članovima sindikata tri javna preduzeća u Inđiji, kolektivne ugovore su potpisali i predstavnici sindikata PU „Boško Buha“ kao i predstavnici Opšte zemljoradničke zadruge „Srem“ iz Inđije.\nNajvažniju ulogu prilikom sastavljanja kolektivnih ugovora imao je Savez samostalnih sindikata opštine Inđija a njen predsednik Dragan Krznarić je podsetio da inđijski sindikat broji oko 2.000 članova predstavnika više od 20 preduzeća i poručio da je zadatak opštinske sindikalne organizacije da podigne svest svih radnika o njihovim pravima ali i obavezama.\n-Pregovori o kolektivnim ugovorima su počeli u novembru prošle godine da bi ove godine rezultirali potpisivanjem pet kolektivnih ugovora.\nDo sada su takve ugovore potpisali predstavnici sindikata JKP „Vodovod i kanalizacija“, JKP „Komunalac“, JP „Ingas“ i nedavno PU „Boško Buha“ i OZZ „Srem“.\nSav posao je urađen na vreme u skladu sa zakonskim propisima kaže Krznarić i ističe da postoji inicijativa za potpisivanje ovih ugovora u još jednoj privatnoj firmi. Važno je da sve strane kolektivnog ugovora poštuju i prava i obaveze i iz tog razloga mislimo da sindikalni rad daje rezultate.\nFirme koje nemaju sindikat ne mogu potpisati kolektivne ugovore, jer se oni potpisuju sa predstavnicima sindikata, poslodavcem i osnivačem ako je u pitanju javno preduzeće ili ustanova kaže Krznarić i poručuje da si sindikati od ključne važnosti za kolektivne ugovore.\nPet kuća za izbegle porodice sa KIM\nNova brošura opštine Stara Pazova


OTVORENE PRIJAVE ZA MET TALENTE 2021. – OSVOJITE STIPENDIJU ZA SVE 4 GODINE STUDIJA - Univerzitet Metropolitan\nOTVORENE PRIJAVE ZA MET TALENTE 2021. – OSVOJITE STIPENDIJU ZA SVE 4 GODINE STUDIJA\nUniverzitet Metropolitan i ove godine tradicionalno organizuje, već 15 put, takmičenje – METROPOLITAN TALENTI, na kome srednjoškolci mogu pokazati svoje talenate, sposobnosti, kreativnost i znanje i osvojiti vredne nagrade!\nMaturanti i učenici trećih razreda srednjih škola, mogu se prijaviti i učestvovati sa svojim radovima i samim tim dobiti mogućnost da u oblastima Dizajna, Informacionih tehnologija i Menadžmenta, osvoje STIPENDIJU koja pokriva celokupnu školarinu na Osnovnim akademskim studijama Univerziteta Metropolitan u trajanju od četiri godine. Svi prijavljeni takmičari mogu poslati svoje radove do 3. maja, a samo finale takmičenja i prezentovanje radova održaće se 8. maja se putem Zoom aplikacije.\nTakmičenje – METROPOLITAN TALENTI se održava iz sledećih oblasti:\nPartner takmičenja je Obrazovni sistem EQUILIBRIO, koji pobednicima poklanja Premium kurs stranog jezika po izboru! Dobitnici nagrade kurs mogu iskoristiti u periodu koji im najviše odgovara, u skladu sa svojim budućim akademskim obavezama.\nTakođe, partner takmičenja, turistička agencija Go2 Travelling poklanja putovanje na jednu od evropskih destinacija u prvoj godini Osnovnih akademskih studija, a u skladu sa uslovima koje propisuje turistička agencija.\nSaznajte više o ovogodišnjem takmičenju METROPOLITAN TALENTI i prijavite se OVDE!\nsreda, mart 17, 2021|Događaji, Novosti|


Vesti online / Vesti / Svet / Ubica uhapšen na aerodromu\nUbica uhapšen na aerodromu\nAustrijska policija uhapsila je Albanca sa Kosova osumnjičenog da je 18. avgusta ubio Pericu Gavrilovića (37). Policija je, kako je saopšteno, uhapsila osumnjičenog za ubistvo na bečkom aerodromu Švehat.\nUhapšeni Albanac sa Kosova osumnjičen je da je tokom svađe nožem izbo Pericu i njegovog prijatelja Almira M. (28) koji je preživeo napad, dok je Perica izdahnuo od zadobijenih povreda. Gavrilović je u Beču bio suvlasnik kluba "Spejs" u 16. okrugu. Njega i Almira kosovski Albanac je napao samo zato što su udelili kompliment ženi koja je bila u društvu Albanca.\nNaime, kada su ženu ugledali na ulici, rekli su joj da "nisu verovali da u tako sitne sate mogu da naiđu na tako lepe žene". Taj kompliment je iznervirao Albanca koji se najpre posvađao sa Pericom i Almirom, a onda ih izbo nožem. Nakon toga je pobegao, a dve žrtve ostale su da leže u lokvi krvi.\nNekoliko dana posle zločina bečka policija uspela je da utvrdi identitet napadača, a državno tužilaštvo izdalo je nalog za njegovo hapšenje. Ispostavilo se da je Albanac sa Kosova več pobegao iz Austrije, a uhapšen je kada se avionom vratio iz Prištine u glavni grad Austrije.\n- Prilikom ulaska u Austriju uhapšena je osoba za kojom je bila raspisana poternica - potvrdio je Harald Seres, portparol policije.\nTokom prvog saslušanja uhapšeni pokušao da opravda zločin koji je počinio.\n- U osnovi, on je priznao delo za koje je osumnjičen i smešten je u istražni zatvor - kazao je Seres.


Lavrov i Šojgu odgovorili na poziv SAD-a da Rusija „postane normalna zemlja“\nLavrov i Šojgu odgovorili na poziv SAD-a da Rusija „postane normalna zemlja“\nMinistar spoljnih poslova Sergej Lavrov prokomentarisao je reči šefa Pentagona, Marka Espera o Rusiji.\nEsper je saopštio da bi „bilo lepo kad bi se Rusija ponašala kao normalna zemlja koja deli zapadne vrednosti sa Sjedinjenim Američkim Državama, Francuskom i drugim našim saveznicima iz NATO-a“.\n"Pozvao nas je da se ponašamo kao normalna zemlja, a ne kao Sjedinjene Američke Države, budući da bismo u protivnom morali da bombardujemo Irak, Libiju i grubo kršili međunarodno pravo", odgovorio je Lavrov na konferenciji za štampu posle razgovora šefova ministarstava spoljnih poslova i odbrane Rusije i Francuske u formatu „2 + 2“.\nDodao je da će, ako bude sledila želje Vašingtona, Moskva morati da izdvoji „milione da se mešaj u poslove drugih zemalja, kao što je to učinio Kongres“.\nTakođe, prema rečima Lavrova, Rusija bi onda trebalo da podrži državni udar, kao što su to učinile Sjedinjene Američke Države sa svojim najbližim saveznicima u februaru 2014. godine, kada je ukrajinska opozicija, pod pritiskom radikala i neonacista, prekršila sporazum koji su potpisale zemlje članice EU.\nMišljenje da Moskva i Vašington različito ocenjuju koncept "normalnosti" prethodno je izrazio ruski ministar odbrane Sergej Šojgu.\n"Verovatno ćemo i dalje biti nenormalni", odgovorio je Šojgu američkom kolegi.\nOdnosi između Rusije i Zapada su pogoršani zbog situacije u Ukrajini i oko Krima. Moskva je optužena da meša u poslove Kijeva, te su uvedene sankcije protiv nje. Rusija je preduzela recipročne mere.\nVladimir Putin je naglasio da je razgovor sa Moskvom o sankcijama kontraproduktivan. Takođe je naglasio da zapadne zemlje optužuju Rusiju za "sve smrtne grehe", što šteti međunarodnim odnosima.\nMitropolit kijevski Onufrije: U Crnoj Gori i Ukrajini političari se miješaju u crkvene poslove, hoće da upravljaju crkvom i hoće da iskoriste Crkvu u svoje interese\nIntervju Njegovog Blaženstva Mitropolita kijevskog i sve Ukrajine g. Onufrija Radiju “Svetigora” i portalu Mitropolije crnogorsko-primorske\nU Podgorici je počeo Svetosimeonovski sabor, u slavu Božiju i u čast Svetog Simeona Mirotočivog – Stefana Nemanje, rodonočalnika svetorodne loze Nemanjića, na kojem su već sabrane hiljade vjernika,...\nDamask ima pravo da uzvrati na napade terorista, a Moskva nije u stanju da spreči Sirijce da rade ono što je Savet bezbednosti UN odobrio, izjavio je ministar spoljnih...\nRT: Pretnja od vrućeg rata između Rusije i Turske i NATO-a zbog Idliba predstavlja božji dar za spoljnu politiku SAD-a - analiza\nTurska je pozvala na NATO zaštitu nakon što su 33 njena vojnika poginula u napadu sirijske vojske u Idlibu, dok su se borili, kako se navodi u redovima terorista....\n"Informer" u saradnji sa ruskom školom "Valentina Tereškova" dodeljuje jednom detetu potpuno besplatno školovanje u trajanju od 11 godina. Sve što treba da uradite jeste da pošaljete video.\n"Ne sumnjamo da aktivirani svi mehanizmi realizacije projekta velikosrpske države i da je Crna Gora takođe meta"


U toku serijal aktivnosti za mlade na temu zapošljivosti | Pančevo - 013 info\nPančevo, Čet, 14/07/2016 - 21:51\nUdruženje „Connecting“, kroz program Regionalnog volonterskog centra, sprovodi niz aktivnosti za mlade na temu zapošljivosti pod nazivom „Kad porastem biću...“. Ovaj serijal aktivnosti počeo je 16. juna i trajaće do 8. avgusta, a oformljena je grupa od 20 učesnika i učesnica uzrasta od 14 do 20 godina.\nGlavni cilj ovih aktivnosti je povećanje zapošljivosti mladih, sticanje novih veština i informacija radi povećanja njihove konkurentnosti na tržištu, kao i podrška prilikom odabira daljeg školovanja ili zaposlenja. Do sada su mladi imali prilike da se upoznaju sa temom zapošljivosti, timskim radom, pronalaženjem korisnih informacija putem interneta, ali i da rade testove profesionalne orijentacije. Ono što ih čeka u narednom periodu su radionice upravljanja vremenom, komunikacija, prezentacione veštine, pisanje CV-a i susreti sa ljudima različitih zanimanja, tokom kojih će mladi kroz razgovor moći da dođu do informacija o profesijama koje ih zanimaju.\nOve aktivnosti realizuju se u sklopu projekta "Bez muke nema nauke, bez NAPORnih koraka kvalitetu pomaka! - dopunjeno izdanje" koji sprovodi NAPOR (Nacionalna asocijacija praktičara/ki omladinskog rada), a finansira Ministarstvo Omladine i Sporta. Partneri na projektu su i Kancelarija za mlade grada Pančeva, Dom Omladine Pančevo i Klub ljubitelja igara i fantastike d20.


Izvor: JužneVesti.com, 19.Feb.2020, 22:23\nDve crvene metalne cevi spojene crvenom žicom, sa ugrađenim svetlećim delovima koji menjaju boju, čine ukrasna srca. Ona su postavljena na krajevima pešačkog mosta iza pijace, a izgradnja i postavljanje koštali su manje od predviđenog - 348.000 dinara sa PDV-om. Gradonačelnik ovog puta nije otvorio most, foto: Bojana Stamenković\nSvečano je ovaj most, uz poljubac sa svojom izabranicom i zaključavanje katanca ljubavi, otvorio jedan od pomoćnika gradonačelnika Milan Stojković.\nTrudimo se da oplemenimo izgled našeg grada, da ga ukrasimo kako bi građanima i turistima Leskovac bio lepši i estetski prijemčiviji. Zahvaljujući komunalnim službama u našem gradu, a na inicijativu gradonačelnika ovaj krajolik se permanentno čisti i zbog velike cirkulacije stanovništa konstantno se vodi računa o higijeni. Ovi ukrasi su, ne samo ulepšali ovaj krajolik, već su ovom mestu dali izvesnu simboliku - rekao je Stojković.\nCvetanović ovog puta nije "zaključao ljubav", foto: Bojana Stamenković Otvaranju su prisustvovali zaposleni u javnim preduzećima i službama koji su komentarisali kako je sve lepo urađeno i sređeno.\nIpak, prema mišljenju dela građana, ukrasi su ružni i nepotrebni.\nTo bi na neki način trebalo da bude romantično, a meni uopšte nije. Zar treba da pri povratku sa pijace, sa kesama u rukama, zastanem i fotografišem se sa momkom? Zaista bespotrebno i čisto bacanje para. Bolje da su postavili još neki kontejner kod pijace, da bude manje smeća na ulici, nego ovo - komentariše jedna Leskovčanka.\nDodaje i da joj se sama izrada ne sviđa, naročito preko dana, kada se vidi samo žica i ništa više.\nSimbole je uradilo Javno komunalno preduzeće iz Grdelice po idejnom rešenju Urbanizma i izgradnje. Okupljeni građani kačili katance, foto: Bojana Stamenković\nPodsetimo, ideju o mostovima ljubavi oktobra 2019. godine izložio je gradonačelnik Goran Cvetanović, a sve je prema predračunu trebalo da košta 700.000 dinara.\nIpak, znakovi su koštali nešto manje, a prvi most kod Osnovne škole "Svetozar Marković" otvorio je upravo Cvetanović uz reči da "ljubav u potpunosti ispunjava".\nPored 2 mosta ljubavi, Leskovac je u prethodnoj godini ukrašen i svetlećim slovima, a 4 znaka od 16.000 evra, po Cvetanovićevoj ideji, platili su privatnici.


I Bokova i Georgijeva — Bugarska igra na sve ili ništa - Sputnjik Srbija\n16:00 01.10.2016 (osveženo 16:02 01.10.2016) Preuzmite kraći link\nBugarska je očigledno rešila da igra na sve ili ništa, pa je loš plasman prethodne kandidatkinje za generalnog sekretara Irine Bokove iskoristila za lansiranje drugog — evropske komesarke Kristaline Georgijeve. Zvanična Sofija planirala je da napravi klasičnu izmenu zamišljajući verovatno da se radi o bilo kom ekipnom sportu. Prevarila se, međutim, u jednoj stvari — prethodni igrač i dalje ne želi da napusti teren. Tako je napravljen presedan u UN da jedna istočnoevropska zemlja ima dva kandidata, to jest dve kandidatkinje u trci za „prvog čoveka sveta“.\nBokova je na početku trke važila za jednog od zvučnijih favorita, kako zbog toga što dolazi iz Istočne Evrope, odakle bi po nepisanom pravilu geografske rotacije trebalo da bude sledeći generalni sekretar, tako i zbog toga što su mnogi bili uvereni da će sledeći šef UN, zapravo biti šefica. Međutim, Georgijeva koja je i ranije tražila podršku zemlje za kandidaturu pomutila joj je planove.\nŠta bi Bugarskoj?\nBivši ambasador Srbije u Ujedinjenim nacijama Vladislav Jovanović kaže za Sputnjik da se zvanična Sofija odlučila na taj korak po nagovoru i na inicijativu velikih igrača koji su zainteresovani da imaju nekoga koga bi mogli da suprotstave drugima koji im nisu po želji, a Nemačka i SAD su jedne od tih zemalja.\n„Odgovor na pitanje koliko je dobro što se Bugarska odvažila na taj neobični postupak da isturi novog kandidata, a da ne povuče starog, daće vreme i niko drugi. Nezavisno od toga ko je kandidat — Bokova ili Georgijeva, mislim da bilo koja dama teško može da računa na glasove islamskih zemalja u Generalnoj skupštini“, smatra Jovanović.\nJekaterina Šumicka sa Instituta za međunarodne odnose i svetsku ekonomiju Ruske akademije nauka kaže da je teško objasniti logiku bugarskog rukovodstva. Ona smatra da se Georgijeva sada nalazi u još nezavidnijem položaju nego što je bila Bokova.\n„Mislim da je bugarska vlada smenila kandidata, jer na taj način pokušava da pokaže što veću naklonjenost briselskoj politici. Sa stanovišta Evropske unije, Bokova je vodila ’skandaloznu‘ politiku, jer otvoreno simpatiše Moskvu. Ona je jedina od evropskih političara došla na proslavu Dana pobede u rusku prestonicu, među prvima je pozdravila oslobođenje Palmire i poslala stručnjake Uneska u taj grad. Njen dolazak na tu funkciju mogao bi da dovede do ublažavanja stava povodom ukrajinskog pitanja, a to sigurno nije u interesu Zapada, posebno sada, uoči predsedničkih izbora u Americi“, kaže Šumicka.\nKo je Kristalina Georgijeva\nPodrška nemačke kancelarke Angele Merkel, za koju se navodi da je jedan od političkih sponzora Georgijeve, svakako joj ide naruku. U prilog Georgijevoj ide i to što ima iskustva i u diplomatiji i u finansijama iz vremena kada je radila za Svetsku banku. Nemački mediji je hvale i ističu da je vedra i otvorena. Prenose da njene pošalice u diskusijama mogu da zasmeju i najozbiljnijeg evropskog birokratu, čak i tokom ozbiljnih diskusija o budžetu.\nOni koji sarađuju s njom u Briselu opisuju je kao nemilosrdnu. Svi ljudi u njenom kabinetu su mlađi od nje ali moraju da rade u smenama kako bi je sustigli. U dva dana ona može da poseti sedam vremenskih zona i da ne propusti ništa.\nBan Ki Mun može i da ostane?\nZa sada ni najveći poznavaoci rada UN i prilika unutar te svetske organizacije ne mogu da kažu kako će se stvari na kraju rešiti — hoće li Miroslav Lajčak umesto Vuka Jeremića biti prihvatljiv, ili će biti nerešeno, pa će uslediti razgovori kako bi kupili vreme do sledećeg dogovaranja.\n„Čelnici SB UN mogli bi da produže mandat postojećem generalnom sekretaru Ban Ki Muna na još godinu dana nadajući se da će dotle da nađu kandidata prihvatljivog za sve. To do sada nije bila praksa i to ne mogu da pozdravim, ali nije nemoguće da to i urade“, kaže Jovanović za Sputnjik.\nŠto se tiče kandidata iz Srbije, Jovanović objašnjava da je Jeremić u malo boljoj poziciji od Gutereša i ostalih, jer predstavlja neutralnu zemlju koja nije članica nijedne vojne organizacije, dolazi iz istočnog regiona, bio je predsednik skupštine Ujedinjenih nacija, poznat je svetskoj javnosti i može da računa na simpatije i razumevanje niza zemalja. Međutim, naglašava Jovanović, on ne može da preskoči jednu prepreku, a to su SAD koje ne bi volele da se u trenutku kada treba da ubrzaju pritiske na Srbiju u vezi sa Kosovom i Metohijom, Republikom Srpskom i Rusijom da se njen državljanin nađe na mestu „prvog čoveka sveta“. To bi inhibiralo Ameriku i otežalo joj vršenje tih pritisaka.\ngeneralni sekretar UN, un, evropa


MIRSAD ZAIMOVIĆ NOVI PREDSJEDAVAJUĆI - BEZ ZAMJENIKA IZ REDA SRBA | SRNA\nMIRSAD ZAIMOVIĆ NOVI PREDSJEDAVAJUĆI - BEZ ZAMJENIKA IZ REDA SRBA\nSARAJEVO, 16. JULA /SRNA/ - Predstavnički dom Parlamenta Federacije BiH /FBiH/ na današnjoj vanrednoj sjednici smijenio je predsjedavajućeg Elvira Karajbića /SDP/ i za novog predsjedavajućeg izabrao Mirsada Zaimovića /SDA/, dok zamjenik predsjedavajućeg iz reda Srba nije izabran.\nPoslanik SDA Mirsad Zaimović u narednom periodu obavljaće dužnost predsjedavajućeg Predstavničkog doma, dok će Mladen Bošković iz HDZ-a BiH obavljati dužnost zamjenika predsjedavajućeg iz reda hrvatskog naroda, odlučili su federalni parlamentarci.\nNova većina je, na prijedlog Komisije za izbor i imenovanje, odlučila da na današnjoj sjednici ne imenuje zamjenika predsjedavajućeg iz reda Srba, prenose federalni mediji.\nSve dok ne bude imenovan i treći član Kolegijuma Predstavničkog doma Parlamenta FBiH ne može se smatrati da je kompletirano rukovodstvo federalnog organa zakonodavne vlasti.\nSDP BiH odbio je da bude dio vladajuće koalicije u FBiH tako da je i Karajbićeva smjena očekivan potez, posebno ukoliko se uzmu u obzir ranije najave SDA o izboru novog rukovodstva Predstavničkog doma Parlamenta FBiH.\nVladajuću većinu u federalnom Parlamentu u narednom periodu činiće SDA i HDZ BiH, kao i manje stranke okupljene oko političkih subjekata na čijem čelu se nalaze Bakir Izetbegović i Dragan Čović /SBB, DF i grupa samostalnih poslanika/.


MUP HNK: Konvoj zaustavljen zbog bezbjednosti migranata – MAXImix Digital\nMUP HNK: Konvoj zaustavljen zbog bezbjednosti migranata\n19. May 2018. 19. May 2018. admin 0 Comments\nKonvoj sa migrantima zaustavljen je na putu prema Mostaru u skladu sa informacijama da im se ne može garantovati bezbjednost zbog nezadovoljstva građana koji žive u blizini prihvatnog centra u Salakovcu, saopštilo je Ministarstvo unutrašnjih poslova Hercegovačko-neretvanskog kantona.\nIz MUP-a navode da je kantonalna Uprava policije na osnovu svojih ovlaštenja i odgovornosti radila bezbjednosnu procjenu na području prihvatnog centra Salakovac.\n“Nakon provjere dobijenih informacija sa terena, operativnim radom policijskih službenika, konvoj je uz pratnju policije propraćen u prihvatni centar u Salakovcu”, naveli su iz MUP-a Hercegovačko-neretvanskog kantona.\nU policiji kažu da je Uprava policije postupila po zahtjevu Ministarstva bezbjednosti BiH, Službe za poslove sa strancima, organizovala pratnju i obezbijedila konvoj sa ilegalnim migrantima od tunela Bradina do predviđenog odredišta u Salakovcu.\nKantonalni MUP poručio je da garantuje bezbjednost svim građanima kantona i svima onima koji tu borave.\nPripadnici MUP-a Hercegovačko-neretvanskog kantona juče su zaustavili konvoj od pet autobusa sa 270 migranata, koji su krenuli iz Sarajeva u Izbjeglički centar u Salakovcu.\nU izbjegličkom centru u Salakovcu kod Mostara, u koji su stigli migranti, situacija je jutros mirna, a tokom dana biće nastavljena njihova registracija koju vrši Ministarstvo bezbjednosti BiH, rekao je rukovodilac centra Edin Denjo.\n← Za ubistvo mladića kod Lopara osumnjičen Đorđo Bojkić\nStrah od otkrivanja istine dovodi do pogrešnih izjava , mjenjanje toka priče sa ubitsva na opstrukciju vlasti →


Poljaci danas biraju novi saziv parlamenta\nBeta\t 25. oktobra 2015. 08:50\nU Poljskoj su jutros počeli izbori za novih 460 poslanika Sejma i 100 senatora gornjeg doma poljskog parlamenta koji bi, ako se obistine predizborne ankete raspoloženja birača, trebalo da donesu zaokret Poljske ka evroskeptičnoj, konzervativnoj opozicionoj desnici.\nOko 30,5 miliona registrovanih birača će danas glasati na više od 27.000 birališta. Na listama osam stranaka i koalicija na republičkom nivou ima 8.000 kandidata za poslanike, dok je još sedam stranaka, koalicija i pokreta prijavilo svoje kandidate samo u delu Poljske.\nSejm Parlamenta Poljske bira se po proporcionalnom izbornom sistemu, a Senat, za koji se na ovim izborima prijavilo više od 400 kandidata, po većinskom izbornom sistemu.\nJoš od predsedničkih izbora u maju na kojima je neočekivano politički autsajder, kandidat opozicione konzervativne stranke Pravo i Pravda (PiS), Andžej Duda pobedio omiljenog predsednika iz liberalne vladajuće Gradjanske platforme (PO) Bronjislava Komorovskog, raspoloženje Poljaka u znaku je želje za promenom nakon osam godina vladavine liberala bivšeg premijera Donalda Tuska i sadašnje premijerke Eve Kopač.\nSve ankete raspoloženja birača, od početka kampanje do petak u ponoć kada je počela izborna tišina, veliku prednost i izbornu pobedu pripisuju PiS bivšeg premijera Jaroslava Kačinjskog. On je pred izbore obećao da će, ukoliko pobedi, za premijerku imenovati potpredsednicu stranke iz umerenog krila konzervativaca Beatu Šidlo, a on će, kao jedna od najkontroverznijih političara u Poljskoj, ostati u pozadini, kao šef stranke i obični poslanik.\nPrema anketama poslednjeg dana, PiS može da računa na više od 38 odsto glasova, dok druga najjača stranka i najveći rival, PO premijerke Eve Kopač na oko 22 odsto glasova.\nDa li će izborna pobeda biti pretočena i u realnu konzervativnu vladu, zavisi od toga koliko će glasova osvojiti male stranke, kao i ujedinjena postokomunistička levica i da li će se ponoviti scenario “svi protiv PiS”, sa ranijih izbora na raznim nivoima.\nZbog velike nepoznanice kako će Poljaci rasporediti svoje glasove na manje stranke, analitičari ocenjuju da su ovi izbori najmanje predvidljivi od pada komunista 1989. godine.\nDržavna izborna komisija saopštiće u ponedeljak koje stranke su prešle cenzus od pet odsto za stranke i osam odsto za koalicije, a u utorak zvanične rezultate.\nOdmah posle zatvaranja birališta u 21 čas poljske televizije će objaviti izborne procene na osnovu anketa na biralištima.


Sara Reljić obećala: U Novoj godini dve nove pesme! FOTO/VIDEO - BSN\nPrelepa i talentovana mlada muzička zvezda, Sara Reljić, otkrila nam je da će nas u Novoj godini obradovati sa dve nove pesme.\nPrelepa Sara će godinu za nama pamtiti po tome što je izabrana za “Miss Multiverse” Srbije, a u finalu koje je održano u Dominikanskoj Republici je zauzela visoko peto mesto.\nŠta je još Sara otkrila posetiocima našeg portala, možete pogledati u videu ispod.\nTagged balkan, Balkan Star News, Dominikanska Republika, Miss Multiverse, music, Muzika, pinkove zvezde, Sara Reljić, Srbija\nPop pevačica Jelena Rozga imala je dosta poslovnih uspeha u prethodnoj godini, zahvaljujući cd-u ”Moderna žena”, dok joj na privatnom planu nije bilo tako uspešno, jer je prekinula ljubavnu romansu sa Stjepanom Hauserom. Jelena Rozga nije izgubila veru u ljubav. – Ja sam žena u čijem srcu će ljubav uvek stanovati – istakla je […]


Novi Pazar: Uhapšen Medo Tutić, bos sandžačkog narko-kartela – Glas Srbije Info\nNovi Pazar: Uhapšen Medo Tutić, bos sandžačkog narko-kartela\n06/11/2015 glassrbijeinfo Vesti 0\nPolicija je uhapsila Meda Tutića iz Novog Pazara, najvećeg narko-bosa u Sandžaku, rekao je danas na konferenciji za novinare ministar policije Nebojša Stefanović\nOn je precizirao da su sa njim uhapšeni i njegovi saradnici iz Novog Pazara i Tutina i da se sumnjiče za krijumčarenje 13 kilograma heroina. Prilikom pretresa, na Tutićevom imanju pronađeno je više pušaka i velika količina municije.\nUhapšen osumnjičeni za terorizam u Makedoniji\nStefanović je na konferenciji za novinare rekao i da je na administrativnom prelazu Brnjak, na osnovu Interpolove poternice, uhapšen B.B. iz Kumanova, koji se sumnjiči za učešće u terorističkim napadima u Makedoniji od januara do maja.\nU akciji koja je realiozovana u saradnji sa francuskom policijom, u Kruševcu su uhapšena četvorica muškaraca osumnjičena za krijumčarenje oružja.\nIstovremeno u Francuskoj su uhapšena devetorica osumnjičenih, precizirao je ministar Stefanović.\nU akciji policije u Novom Sadu uhapšeni su prijatelji osumnjičenog M. N. koji su nudili novac svedoku-saradniku da promeni iskaz.\nALTERNATIVAN: Tadić lobira za istopolne brakove u kojima će se usvajati deca


Ekonomski fakultet - BOŠ Karijera\nTelefon: 011/2628-923 Imejl: dekanat@ekof.bg.ac.rs\nZa upis u prvu godinu osnovnih akademskih studija Ekonomskog fakulteta u Beogradu kandidati polažu prijemni ispit u jednoj od tri sledeće varijante: PRVA VARIJANTA: Test iz jednog od sledeća četiri predmeta po izboru kandidata (60 bodova): Matematika, Računovodstvno i informatika, Osnovi ekonomije i Poslovna ekonomija. DRUGA VARIJANTA: Test iz jednog od četiri predmeta (20 bodova): Istorija, Geografija, Sociologija i Opšte obrazovanje i informisanost kao i test iz jednog od sledeća četiri predmeta (40 bodova): Matematika, Računovodstvno i informatika, Osnovi ekonomije i Poslovna ekonomija. TREĆA VARIJANTA: Tri testa od sledeća četiri predmeta po izboru kandidata (20 bodova po testu): Istorija, Geografija, Sociologija i Opšte obrazovanje i informisanost.\nBroj studenata: 990\nVisina školarine: 127863 RSD\n610 studenata se finansira iz budžeta i 380 samofinansirajućih studenata.\nPrva tri semestra su zajednička za sve studente, dok se u četvrtom semestru, uz obavezne zajedničke predmete, pojavljuju i predmeti čijim se izborom student opredeljuje za jedan od 12 ponuđenih modula (smerova):\nBroj studenata: 330\nSvi studenti se upisuju u statusu samofinansirajućih. Svi studenti koji ne uspeju da se upišu na četvorogodišnji program, imaju mogućnost na se upišu na integrisane studije.


B92 - Izbori 2012 - Komentari - Izborni monitoring: Kampanja mlaka, političari kao estrada\nčetvrtak 24.05.2012 | 13:39\nIzborni monitoring: Kampanja mlaka, političari kao estrada\nPredizborna kampanja u Srbiji bila je površna i vašarska, političari su se ponašali kao estradne zvezde, a mediji i civilno društvo, koji bi trebalo da budu kontrolori demokratskog procesa izbora, nisu ispunili svoj zadatak, ocenjeno je danas na konferenciji "Monitoring izbornog procesa 2012".\nOrganizacije Transparentnost Srbija, Biljana Kovacević Vučo fond i Biro za društvena istraživanja su u proteklom izbornom procesu istraživale način finansiranja kampanja, stepen poštovanja demokratskih principa i zakonodavstva, odnosno da li su izbori bili pošteni, i izveštavanje medija u kampanji.\nJedan od panelista na predstavljanju rezultata Srećko Mihailović ocenio je da je kampanja bila u potpunosti deintelektualizovana i površna, da je predsednički kandidat liste "Izbor za bolji život" Boris Tadić igrao po pravilima koja nije poznavao i u igri koja mu nije bliska, a da se njegov protivkandidat iz koalicije "Pokrenimo Srbiju" Tomislav Nikolić dodvorao niskim strastima gradjana.\n"Tadićeva publika osetila se iznevereno i on je izgubio zahvaljujući tranzicionim dobitnicima, koji su smatrali da je trebalo da dobiju više, kao i onima koji nisu učestvovali u prošlom mandatu u podeli plena a smatrali su da treba", ocenio je Mihailović.\nPrema njegovim rečima, Nikolić je učinio mnogo da izgubi izbore, ali mu se nije dalo jer su demokrate nastupale na isti način.\nMihailović je ocenio da je kampanjom dominirao marketinški pristup gde su se političke ideje prodavale kao krastavci, a lideri kao pivo, i da su demokrate zbog toga izgubile bitku na dva plana.\n"Pre svega orijentisali su se na istu ciljnu grupu kao i naprednjaci, dok su svoju ciljnu grupu, odnosno ljude od srednje klase pa naviše, prepustili slobodnom izboru", kazao je Mihailović.\nDemokrate su, kako je dodao, nasele na kampanjske ideje naprednjaka koji su prvi počeli sa prljavom kampanjom. On je istakao da je suludo optužiti nekoga da je kupio diplomu u polupismenoj Srbiji gde je procenat visokoobrazovanih nizak, a procene govore da je do 10 odsto diploma kupljeno.\nDirektor Transparentnosti Srbije Vladimir Goati ocenio je da su najveći fenomen izbora apstinenti koji čine polovinu biračkog tela, i medju njima on primećuje dve kategorije.\n"Postoje negativni apstinenti - oni su nezainteresovani i pripadaju donjem sloju socijalne piramide, nižem obrazovanju, bogatstvu i moći. Ti ljudi su su, za razliku od pozitivnih apstinenata, izvan politike u svakom smislu. S druge strane, pozitivni apstinenti pripadaju gornjem sloju socijalne piramide, oni su obrazovani, višeg socijalnog statusa i njihovu apstinenciju treba razumeti kao protivljenje i nezadovoljstvo", kazao je Goati.\nPrema njegovim rečima, broj pozitivnih apstinenata daleko prelazi milion glasova i ukazuje na rašireno nezadovoljstvo, osujećenost, razočaranje učinkom političkih aktera.\n"To bi moralo da zabrine učesnike političkog života", rekao je Goati i dodao da je na ovim izborima takodje bilo dvostruko više nevažićih listića nego što je uobičajeno.\n"Kada nevažeći listići prelaze prosek, to su glasovi protesta a ne slučajna greška i treba ih tretirati kao protest", objasnio je Goati.\nPredstavnik Fonda "Biljana Kovačević Vučo" Dušan Bogdanović ocenio je da je dobra vest to što su izbori prošli bez većih potresa, fizičkih sukoba i značajnijih incidenata.\nOn je, medjutim, rekao da je istraživanje njegovog fonda o ulozi civilnog društva u kampanji donelo poražavajuće podatke. "Makoliko ovi izbori predstavljali korak unapred, u pravcu konsolidovanja demokratskih institucija, činjenica je da te institucije ne mogu biti konsolidovane ako nemamo aktivne, nezavisne i kritičke medije i civilno društvo", rekao je Bogdanović.\nTek kada se taj cilj bude dostigao, naveo je on, moći da se efikasno deluje na partije i njihove lidere da budu civilizovaniji.\nPredstavnik Biroa za društvena istraživanja Zoran Gavrilović saopštio je, predstavljajući rezultate medijskog monitoringa kampanje, da bi mediji mogli biti slaba tačka demokratskog razvoja, jer su upravo oni sa civilnim društvom i regulatornim telima poslednja odbrana demokratičnosti društva.\nPrema njegovim rečima, mediji su bili nezainteresovani za temu političke nepristrasnosti tokom kompanje.\n"Mediji su previše promotivno izveštavali i to izveštavanje je bilo pod upitnim integritetom, budući da je veliki broj priloga i tekstova bio nepotpisan. To je bila funkcionerska kampanja, gde su u periodu dok imate tehničku vladu dešavala velika promocija svih ministara koji po Zakonu o vladi treba da rade samo tehničke stvari", rekao je Gavrilović.\nKakvi političari, takva kampanja.\n(marama, 24. maj 2012 16:35)\n"... U Srbiji me je jedna stvar posebno začudila: svuda je u drugim zemljama dosta ljudi koji predstavljaju inteligenciju što su na proporcionalno višem nivou od mase, a u Srbiji je suprotno – inteligencija je ispod nivoa na kojemu bi se morala nalaziti. Ona se u stvari isuviše malo odvaja od mase. Možda je u tome zaloga buduće sreće i harmoničnog razvoja Srbije, ali se mora reći da se to veoma nepovoljno odražava na njen opšti interes".\n(Pavel Apolonovič Rovinski, Zapisi o Srbiji, 1868–1869.)\n... "U siromašnom i agrarnom društvu obrazovani pojedinci su bili i organizatori države i osnivači naučnih i kulturnih institucija, začetnici naučnih disciplina i kulturnih i umetničkih pravaca. Oni su višestruko bili vezani za državu (stipendije, zaposlenje, društveni položaj ...). A tako formirana inteligencija, elita ili sloj, nije nikada mogao imati onu snagu u demokratizaciji zemlje koju su imale društvene grupe kojima je u Zapadnoj Evropi dopao zadatak da, u ime društva i građana, primoraju državu na postepeno povlačenje".\n(D. Stojanović, "Ulje na vodi. Politika i društvo u modernoj istoriji Srbije")\n(View, 24. maj 2012 13:56)


Bosna i Hercegovina trebalo bi da do oktobra odgovori na dodatnih 655 pitanja iz EU upitnika. Ako se uzme u obzir prijašnje iskustvo, kada su vlasti same sebi dale rok koji nisu ispoštovale, to teško da će biti moguće.\nMeđu pitanjima ima i onih na koja neće biti lako dati odgovor. U političkoj kategoriji, jedno od pitanja je “Zašto 13 odluka Ustavnog suda BiH do sada nije izvršeno”.\nU drugom, Evropska komisija traži da se navedu detaljne informacije o stranim terorističkim borcima-povratnicima i njihovim porodicama, i o krivičnom gonjenju i kažnjavanju aktivnosti povezanih sa stranim terorističkim borcima.\nNi te informacije Evropa neće lako dobiti, budući da se njima u Bosni i Hercegovini manipuliše i da se one čak i kriju. U Direkciji za evropske integracije kažu da su institucije sa svih nivoa vlasti unijele podatke, koje radne grupe sada analiziraju. Odgovori se pripremaju, a o njima će se kasnije izjašnjavati.\n"Nakon što radne grupe okončaju svoj dio posla, slijedi potvrda odgovora, razmatranje eventualno nefinaliziranih odgovora u forumu Komisije za evropske integracije, prevod, verifikacija prevoda, potvrda Vijeća ministara BiH i u konačnici dostavljanje odgovora na dodatna pitanja Evropskoj komisiji", kažu iz Direkcije za evropske integracije BiH.\nU Direkciji kažu da nema pouzdanog odgovora na pitanje da li je to moguće odraditi do oktobra. Predsjedavajući Savjeta ministara BiH, Denis Zvizdić, kaže da, po njegovom mišljenju, nema pitanja koja bi mogla da budu sporna. Poručuje da bi, zbog izbora, proces mogao da bude dodatno usporen.\n"Smatram da u ovom trenutku nemamo nijednu informaciju koja bi na bilo koji način mogla da uznemiri, ili koja bi mogla da prolongira sam proces pripreme odgovora na pitanja. Ali moramo imati u vidu činjenicu da je septembar mjesec predizborni, kada će sasvim sigurno rad tih grupa biti malo usporeniji", rekao je Denis Zvizdić, predsjedavajući Savjeta ministara BiH.\nEvropska komisija je, u decembru 2016. godine dostavila Bosni i Hercegovini Upitnik sa 3.242 pitanja. Vlasti su sebi dale rok od šest mjeseci da na njih odgovore, ali je on probijen, za više od godinu dana. Zato je Bosna i Hercegovina jedina koja je duže od 12 mjeseci radila taj posao. Evropska komisija je, ovaj put, poručila da bi cijenila da se na dopunska pitanja odgovori u roku od tri mjeseca.\nEU upitnik Denis Zvizdić\nVlada verifikovala sve odgovore na dodatna pitanja iz Upitnika\nJunker u Sarajevu preuzeo odgovore na evropski Upitnik\nEvo kako je BiH odgovorila na Upitnik Evropske komisije\nMilorad Dodik Banjaluka Željka Cvijanović Srbija Saobraćajna nesreća migrantska kriza migranti Rusija Vremenska prognoza Donald Tramp Hrvatska Kosmet


RTCG - Radio Televizija Crne Gore - Nacionalni javni servis :: Politika :: Obrazovanje u posebnom fokusu programa Socijaldemokrata\n09. 07. 2020. 13:51 >> 13:47 0\nObrazovanje u posebnom fokusu programa Socijaldemokrata\nPotpredsjednik Socijaldemokrata Crne Gore Damir Šehović poručio je mladima da od sistema i političara uvijek zahtijevaju održanje obećanja i nagrađivanje znanja i truda, te da je obrazovanje u posebnom fokusu programa Socijaldemokrata koji je u izradi.\n"Sistem nema opciju, već obavezu da prepozna i nagradi zalaganje, te da ga afirmiše. Ljudi koji znaju ne smiju da budu "autsajderi" i na marginama, već idoli, umjesto svih onih koji nam se nerijetko neopravdano i ničim zasluženo nameću kao takvi", kazao je Šehović, saopšteno je iz SD-a.\nKako je istakao, mladi treba da prate koliko političari djelima prate data obećanja i odrednice na kojima insistiraju u političkim obraćanjima, jer se, kako je ocijenio, tako gradi odgovornost svakog sistema i perspektiva.\n"Ta perspektiva znači jednake šanse za obrazovanje i rad, daleko od kiča i šunda. Oni moraju pratiti kako se nadležni odnose prema toj perspektivi. I to obeveza mladih, prema sebi prvenstveno", kazao je Šehović.\nOn je dodao da je mladima potrebno da znaju da ne uče uzalud, i da ne gube vrijeme ako rade na sebi.\n"Treba im uvjerenje da će sistem to zaista prepoznati. Socijaldemokrate insistiraju na tome i u narednom periodu imaće značajne inicijative koje podržavaju takav pristup porebama mladih", naveo je Šehović.\nŠehović je posebno naglasio da Socijaldemokrate neće dozvoliti da se izigra povjerenje mladih.\n"Znamo da je njihovo povjerenje skupo, a izigrati ga najveći je zločin. To nikad nećemo dozvoliti", poručio je Šehović.\n"Vlast da odustane od stavljanja tužilaštva pod političku kontrolu"\n05. 05. 2021. 1\nSD: Diskriminatorno i selektivno kažnjavanje\n02. 05. 2021. 3


Kovačević ponosan na ''orlove'' - Sportske.net\nKovačević ponosan na ''orlove''\nSelektor futsal reprezentacije Srbije smatra da je njegova ekipa već napravila veliki uspeh plasmanom u četvrtfinale Evropskog prvenstva. Iako nije zadovoljan prikazanom igrom, Kovačević veruje da je jučerašnjih 9:8 odlična promocija futsala.\nSelektor reprezentacije Srbije Aca Kovačević zadovoljan je ostvarenim ciljem u jučerašnjoj utakmici sa Azerbejdžanom.\nPobeda od 9:8, u meču sa ubedljivo najviše golova na EP, pokazala je i određene mane selekcije Srbije, ali Kovačević smatra da je njegova ekipa bila za nijansu bolja i da je zasluženo stigla do vrednog trijumfa.\n''Ponosan sam na ovaj tim, na to što nemamo nijednog naturalizovanog igrača, to je naša mala pobeda i za ceo evropski futsal. Bilo nam je posebno teško kada je rival u finišu igrao sa ’letećim golmanom’, znali smo da su u tome vrlo opasni, ali smo ipak uspeli da izdržimo. Bili smo hrabriji i više smo želeli pobedu do koje smo zasluženo došli'', istakao je Kovačević.\nNaredni meč na Evropskom prvenstvu u Hrvatskoj Srbija igra protiv Portugala u nedelju od 14 časova.


Bregu: Raste podrška integraciji u EU na ZB\nTIRANA – Generalna sekretarka Saveta za regionalnu saradnju (RČ) Majlinda Bregu izjavila je danas da podrška integraciji u Evropsku uniju nastavlja da raste na Zapadnom Balkanu i da je ove godine podržava 62 odsto građana u odnosu na prošlogodišnjih 59 odsto, saopštio je RČ.\n„Podrška naših građana i privrednih subjekata regionalnoj saradnji je još veća. 77 odsto građana veruje da regionalna saradnja može da doprinese boljoj političkoj, ekonomskoj i bezbednosnoj situaciji u njihovoj ekonomiji, dok je 69 odsto privrednih subjekata smatra važnom za kvalitet poslovanja“, rekla je Bregu na samitu lidera šest ekonomija Zapadnog Balkana i Evropske unije u Tirani.\n„Ovaj sporazum je važan dokaz potencijala sveobuhvatne regionalne saradnje u korist naših građana i dobar model za dogovore koji će uslediti. Nastavićemo da nepokolebljivo radimo sa našim evropskim partnerima sve dok naši građani ne budu bez dodatnih troškova rominga u Evropskoj uniji, a isto važi i za građane EU u našem regionu“, dodala je Bregu.


Implementacija HRM modula Oracle eBS-a « 2015.sroug.rs\nDa bi mogla uspješno obavljati svoje složene poslovne procese, EPCG se odlučila za implementaciju jedinstvenog integrisanog ERP sistema, u čijoj osnovi je Oracle eBS. Sistem je ušao u produkciju 01.03.2010. godine\nSvi znamo da standardna, globalna ERP rešenja koncipirana su tako da odgovore na većinu zahteva i potreba (70 – 90 %) korisnika, ma gde se oni nalazili, u bilo kojoj zemlji. To praktično znači da ni jedno danas dostupno i priznato ERP rešenje u svom standardnom obliku ne nudi mnoge, skoro svim preduzećima neophodne, ali u svakoj državi specifične funkcionalnosti. Od dana produkcije do danas, EPCG u saradnji sa svojim partnerima radi na razvoju, usavršavanju, integracijama sa eksternim aplikacijama ovog sistema.\nU ovom trenutku ERP sistem EPCG sastoji se od Oracle e-Business Suite (sa 14 aplikacija/modula) i CMS sistema (sa 9 aplikacija). Uloženo je oko 4,5 mil.EUR u licence i usluge, a isto toliko i internog rada stručnjaka EPCG A.D. Ovaj dio razvoja informacionog sistema čini veliki procenat ukupnog opsega informacionog sistema EPCG.\nOvom prilikom upoznaćemo Vas sa jednim segmentom našeg ERP sistema, koji je po prirodi stvari bio prvi implementiran i stavljen u produkciju sa samom produkcijom sistema 2010. godine. – sa HRM modulom\nU segmentu upravljanja organizacijom – organizacija u HRM modulu je postavljena na način da lagodno omogući odvajanje Funkcionalnih cjelina kompanije kao posebnih pravnih lica, kao i da omogući njihovo sažimanje, bez ugrožavanja biznis procesa – što se i desilo od dana produkcije do danas\nLocation: Conference hall B Date: May 29, 2015 Time: 1:00 pm - 1:50 pm Milica Popović Ana Božović


crnagora – LGBTIQ Socijalni Centar\nSaopštenje povodom Međunarodnog dana borbe protiv homofobije, bifobije i transfobije\nDanas LGBTIQ zajednica u Crnoj Gori i širom svijeta obilježava IDAHOBIT – Međunarodni dan borbe protiv homofobije, bifobije i transfobije.\nOvaj datum ustanovljen je sa ciljem da se donosiocima odluka, javnosti i medijima ukaže na potrebu suzbijanja nasilja, diskriminacije i odbacivanja LGBTIQ osoba. Na današnji dan 1990. godine Svjetska zdravstvena organizacija zvanično je uklonila homoseksualnost sa liste bolesti i mentalnih poremećaja, nakon čega je 17. maj postao prepoznatljiv simbol borbe za jednakost svih LGBTIQ osoba.\nTokom prethodne godine, LGBTIQ Socijalni Centar i LGBT Forum Progres organizovali su mnogobrojne aktivnosti koje su imale za cilj podizanje vidljivosti, izgradnju i jačanje LGBTIQ zajednice, kao i podsticanje konstruktivnog dijaloga sa predstavnicima javnog, privatnog i civilnog sektora, a sve u cilju zajedničkog formulisanja rješenja za izazove sa kojima se svakodnevno susreću LGBTIQ osobe u crnogorskom društvu.\nNaše organizacije će nastaviti da i u budućnosti da insistiraju na unaprjeđenju pravnog i društvenog položaja LGBTIQ osoba, primjeni zakonodavstva i strateških dokumenata, kao i senzibilisanju i edukaciji javnosti potrebama i problemima LGBTIQ zajednice u Crnoj Gori.\nTradicionalno, ovaj datum obilježavamo različitim akcijama i aktivnostima koje doprinose socijalizaciji i vidljivosti LGBTIQ zajednice. Međutim, poštujući mjere NKT-a i Vlade Crne Gore koje imaju za cilj da sve nas zaštite od rizika i opasnosti COVID-19 pandemije, ovogodišnju proslavu odlažemo dok se za to ne stvore bezbjedni uslovi.\nDo tada, u znak podrške i afirmacije cjelokupne crnogorske LGBTIQ zajednice, na prostorijama LGBTIQ Socijalnog Centra u Podgorici istaknuta je zastava duginih boja, koja će ponosno da šalje poruku da su LGBTIQ osobe dio crnogorske stvarnosti.


U susret maju, mesecu podizanja svesti o cističnoj fibrozi, obaveštavamo Vas da Udruženje za pomoć i podršku osobama sa cističnom fibrozom Srbije (CF Srbije) organizuje humanitarnu trku pod nazivom „Dok dišem, nadam se“.\nTrka će se održati 14. maja u Novom Sadu, sa početkom u 11 časova i startom kod Žeželjevog mosta. Trasa je duga 3.8km, a cilj i dodela medalja biće organizovani kod CF ružičnjaka, kojim su naši aktivisti u martu ukrasili plato ispred Doma zdravlja Novi Sad.\nOvo je druga trka u organizaciji našeg Udruženja, a ove godine realizuje se u okviru šire majske kampanje „Trikafta za sve CF heroje“, kojim dodatno želimo da skrenemo pažnju na značaj inovativnih terapija u lečenju naših pacijenata.\nKrajni rok za prijavu učesnika je 11 maj do ponoći, iznos kotizacije je minimum 500 dinara, a sav prihod namenjen je Udruženju osoba sa cističnom fibrozom, odnosno ide u humanitarne svrhe za opremanje CF centara i pomoć u radu Udruženja.\nViše informacija o trci uz formular za prijavu dostupno je na stranicama Udruženja CF Srbije, kao i sajtu: https://www.cfsrbija.rs/trka2022.html Cistična fibroza je genetski uzrokovana, multisistemska, neizlečiva bolest koja je do sada životni vek pacijenata ograničavala na 25 godina, ali uz zajedničke napore Udruženja CF Srbije, struke i države, standardi u lečenju se kontinuirano unapređuju otvarajući polja novih nada za sve obolele i njihove porodice.\nNadamo se volji i interesovanju vaše redakcije da prenese ovu vest i time pomogne da okupimo što više trkača oko humanitarnog cilja, od kog u mnogome zavisi kvalitet života i lečenja naših pacijenata.\nPREDSEDNIK CF SRBIJE\nIzvor: Udruženje CF Srbije\nPriroda i društvoCF Srbije, cistična fibroza, Dok dišem nadam se, humanitarna trka, najava, trka, Udruženje CF Srbije, Udruženje cistične fibroze Srbija, vesti, vesti iz dravlja, vesti zdravlje\nNick Mason 1. juna u Belexpo centru


Pirot nastavlja uspešnu saradnju sa Kancelarijom za javna ulaganja. Oko 10 miliona evra za kapitalne projekte | Pirot vesti\nPočetna/Lokalna samouprava/Pirot nastavlja uspešnu saradnju sa Kancelarijom za javna ulaganja. Oko 10 miliona evra za kapitalne projekte\nU proteklih nekoliko godina grad Pirot je, zahvaljujući dobroj saradnji sa Kancelarijom za upravljanje javnim ulaganjima Republiike Srbije, realizovao nekoliko kapitalnih projekata. Kompletno su renovirane osnovne škole Sveti Sava i “8. septembar” i Škola za osnovno i srednje obrazovanje “Mladost”. U cilju zaštite od poplava počela je sanacija kanala Rogoz. Za ove poslove Kancelarija je izdvojila oko tri miliona evra. Saradnja se nastavlja s obzirom da predstoji renoviranje Opšte bolnice u Pirotu, zgrade Gimnazije i izgradnja fiskulturne sale u školi “Mladost” što će, takođe, finansirati Kancelarija sa još, približno, sedam miliona evra.\nRezultati saradnje Pirota sa Kancelarijom za upravljanje javnim ulaganjima su i te kako vidljivi, istakla je pomoćnik gradonačelnika Pirota za vanprivredu, Milica Golubović. Radovi u OŠ ” 8. septembar” su počeli pre dve godine. U međuvremenu je urađena projektna dokumentacija za nastavak radova i oni se praktično privode kraju ovih dana. Pirot je na taj način dobio školu evropskog ranga sa moderno uređenom fasadom, savremenim učionicama, sportskim terenima, fiskulturnom salom i sistemom grejanja. Grad Pirot je u obavezi da obezbedi energentski pasoš za ovu školu čija je rekonstrukcija koštala oko 130 miliona dinara.\nMaja prošle godine završena je kompletna rekonstrukcija OŠ ” Sveti Sava”, kaže Milica Golubović i ona je još jedan primer kako škole treba da izgledaju. I za nju se očekuje energetski pasoš, a ukupna vrednost radova je oko 140 miliona dinara.\nGolubovićeva je podsetila da je ŠOSO “Mladost” prethodnih godina detaljno rekonstruisana čime je deci sa smatnjama u razvoju omogućeno da u skoro idealnim uslovima pohađaju nastavu i bez većih problema realizuju svoje potrebe. Realno je očekivati da će Kancelarija odobriti projekat uređenja dvorišta i fiskulturne sale, sa kojim se zastalo zbog epidemije COVID 19, i to bi bilo od izuzetnog značaja za unapređenje nastave i kvliteta boravka učenika u školi. Izgradnja fiskulturne sale koštala bi oko milion evra.\nRekonstrukcija Gimnazije je veoma zahtevan projekat, kaže Golubovićeva, s obzirom da je zgrada pod zaštitom kao posebno kulturno dobro. Projekat je blagovremeno urađen i dobijena je saglasnost Zavoda za zaštitu spomenika kulture u Nišu kao i građevinska dozvola od strane grada Pirota kao investitora. Vrednost radova je oko dva miliona evra.Pored fasade uradiće se i dvorišni prostor i fiskulturna sala, a kao i kod drugih škola i o pristupačnosti za sve se povelo računa, ali više o tome će biti reči kada projekat bude odobren.\nOno što je veoma važno, odobren je projekat za rekonstrukciju Opšte bolnice, kaže Milica Golubović. Za prvu fazu radova, za šta je odobrena građevinska dozvola, Kancelarija je izdvojila oko tri miliona evra. Predstoji ovih dana raspisivanje javne nabavke i do kraja godine bi trebalo da bude izabran izvođač radova. Prva faza podrazumeva spoljašnje radove koji će omogućiti maksimalnu energetsku efikasnost i neće ometati normalno funkcionisanje Bolnice i lečenje pacijenata.\nTreba istaći i završetak prve dve faze uređenja kanala Rogoz koji je takođe finansirala Kancelarija. Radi se projektna dokumentacija za treću i četvrtu fazu i time će Pirot dobiti ne samo odbrambeni bedem od polava već i jako lepo i uređeno šetalište, novi kej.\ngrad pirot istaknuto kancelarija za javna ulaganja vlade republike srbije milica golubović rekonstrukcija škola vlada srbije


BiH i Srbija su jače ako djeluju zajedno | Politika | DW | 20.08.2014\nOdnosi BiH i Srbije su u usponu, a saradnja dvije zemlje za uzor je u regionu i ona u budućnosti može donijeti značajne koristi za obje države i cijeliregion, ocijenili su Lagumdžija i Dačić.\nZlatko Lagumdžija i Ivica Dačić na press konferenciji u Beogradu\nMinistar spoljnih poslova BiH Zlatko Lagumdžija sastao se u Beogradu sa svojim srbijanskim kolegom Ivicom Dačićem i sa premijerom Srbije Aleksandrom Vučićem. Glavne teme sastanaka bile su bilateralna saradnja i zajednički projekti koje će BiH i Srbija predstaviti na predstojećoj konferenciji o Zapadnom Balkanu u Berlinu.\n"I Srbija i BiH su na donatorskoj konferenciji nakon poplava dobile oko 25 odsto više sredstava nego što su bile naše urgentne potrebe. Svi, zaista svi, su nam rekli da ne bismo dobili milijardu i 850 miliona evra, koliko su Srbija i BiH dobile zajedno, da smo imali dvije odvojene donatorske konferencije. Mislim da je to velika pouka za sve nas, a to je da ujedinjeni možemo učiniti mnogo više", rekao je Lagumdžija poslije sastanka sa Dačićem.\nBiH i Srbija su dobile više sredstava nakon poplava zahvaljujući zajedničkoj donatorskoj konferenciji\nDontorsku konferenciju slično ocjenjuje i Ivica Dačić, koji ističe da je međunarodna zajednica "veoma pozitivno" ocijenila zajednički nastup Srbije i BiH. Dodao je da BiH i Srbiju ne bi trebalo da "ujedinjuju samo prirodne katastrofe".\nGlavna tema sastanka Vučiča i Lagumdžije bili su zajednički infrastrukturni projekti Srbije i BiH koji će biti predstavljeni na konferenciji o Zapadnom Balkanu, zakazanoj u Berlinu za 28. avgust. Realizacija takvih projekata, istakao je Vučić, doprinijeće jačanju cjelokupne regionalne saradnje.\nSrbija zainteresovana za stabilnost BiH\nDačić je rekao da je Srbija "životno zainteresovana" za stabilnost BiH i za razvoj odnosa "i sa Republikom Srpskom i sa Federacijom". "Želimo dobre odnose sa centralnim vlastima u Sarajevu. Mi smo zajedno na ovom prostoru i treba da koristimo sve mogućnosti koje nam se u tom smisli stvaraju", rekao je on.\nSrbija želi da se politički dijalog dvije zemlje nastavi, rekao je srbijanski ministar i podsjetio na nedavnu posjetu premijera Srbije Aleksandra Vučiča BiH: "Spreman sam da idem u zvaničnu posjetu Sarajevu, kao i predsjednik Tomislav Nikolić koji će otići u BiH u terminu koji bude dogovoren."\nLagumdžija vjeruje da su odnosi Srbije i BiH uzor na Zapadnom Balkanu, posebno kada se ima u vidu prošlost dvije države. "Srbija i BiH praktično daju ton pozitivnoj saradnji u čitavom regionu. U mjeri u kojoj BiH i Srbija sarađuju, regionalna saradnja može imati veće efekte", rekao je on.\nOsim političkih, u usponu su i ekonomska saradnja dvije zemlje, a sa spoljnotrgovinskom razmjenom od milijardu i 250 miliona evra, mogućnosti za dalji razvoj ekonomskih odnosa su velike, naveo je Dačić. Lagumdžija ističe i važnost zajedničkog nastupa srbijanskih i firmi iz BiH na trećim tržištima.\nI ekonomska suradnja između BiH i Srbije je sve bolja\nEvropske integracije obje zemlje doprinose razvoju cjelokupnog regiona, a međunardnoj zajednici, naglašava Lagumdžija, treba jasno poručiti - Zapadni Balkan ne smije se "ni na koji način" zapostaviti. "Interes ukupne svjetske zajednice je da se ubrza proces evropskih integracija Zapadnog Balkana. Ovo što se dešava u Ukrajini je nauk i za EU, a to je da je važno da Balkan i naše zemlje ne stagniraju", rekao je Lagumdžija.\nRatnici iz BiH i Srbije\nKomentarišući odlazak državljana Srbije i BiH na ratišta u Ukrajini, Siriju i Irak, oba ministra ističu da treba učiniti sve kako bi se to spriječilo.\nUzrok takvih pojava Lagumdžija vidi u prošlosti regiona i ratovanjima na prostoru bivše Jugoslavije prije 20 godina.\n"To je rezultat onoga što nam se dešavalo prije 20 godina. To je atmosfera u kojoj se ovdje ratovalo i u kojoj su nicale različite ideologije podjele i segregacije. Uzrok odlaska naših ljudi na ratišta je ideologija podijeljenih društava, umjesto jedinstva u različitosti, koji je ovaj prostor uvijek bio i na kojem moderna Evropa počiva".\nOn kaže i da u ratove širom svijeta ljude gura "nepravda i siromaštvo". "Ovi prostori nekada su bili uzor današnjoj Evropi. Nema razloga da se taj duh ne vrati. Tako ćemo se boriti protiv tih stvari", zaključio je Zlatko Lagumdžija.\nAutor Sabljaković Una\nTagovi BiH, Srbija, Zlatko Lagumdžija, Ivica Dačić


Evropska unija izdvaja 14 milijardi evra za Zapadni Balkan i Tursku – Dnevni Magazin\nEvropska unija izdvaja…\n“Ovaj dugo očekivani sporazum o našoj ambicioznoj finansijskoj pomoći predstavlja pozitivan, dobrodošao i snažan signal za Zapadni Balkan i Tursku. Dogovoreni paket predstavlja solidnu investiciju u budućnost regiona, a podržava sprovođenje ključnih političkih, institucionalnih, socijalnih i ekonomskih reformi u skladu sa standardima EU i postepeno usklađivanje sa njenim pravilima i politikama”, rekao je komesar za proširenje Oliver Varhelji.\nU Briselu navode da će se IPA 3 u narednom sedmogodišnjem periodu pružati podršku Albaniji, Bosni i Hercegovini, tzv. državi Kosovo, Crnoj Gori, Severnoj Makedoniji, Srbiji i Turskoj i to retroaktivno od 1. januara 2021.\nIstiče se da će se njegovo programiranje zasnivati na “tematskim prioritetima”, a ne, kao do sada, na nacionalnim okvirima zemalja koje su u pitanju.\nU Komisiji kažu da će IPA 3 biti fokusirana na “strateško i dinamično” raspoređivanje pomoći, stavljajući među prioritete vladavinu prava i poštovanje osnovnih vrednosti, jačanje demokratskih institucija i reforme javne uprave, promovisanje ekonomskog upravljanja i reforme ka konkurentnosti.\nIz okvira IPA 3 finansiraće se i evropski Ekonomsko-investicioni paket za oporavak Zapadnog Balkana, a biće osigurana i koherentnost i komplementarnost između IPA 3 i novog, skoro 80 milijardi evra vrednog Instrumenta za susedstvo, razvoj i međunarodnu saradnju (NDICI).\nDanas postignuti politički sporazum Evropskog parlamenta i Saveta EU, koji se zasniva na predlogu Evropske komisije, sada će biti preveden u zakonski tekst, pre nego što iz EU pokrenu postupak formalnog usvajanja IPA 3.


Milka bela čokolada 100g cena akcija Srbija\nMilka bela čokolada 100g cene\ncena 163,00 din | prodavnica (1)\nTrenutno nemamo slike za Milka bela čokolada 100g\nEPonuda nije internet prodavnica već Vam omogućava da brzo i lako nađete Milka bela čokolada 100g po najjeftinijoj ceni. Naš cilj je da kupci budu što bolje informisani o ponudi Milka bela čokolada 100g na tržištu Srbije. Vrlo lako nalazite željeni proizvod za kategoriju Čokolada cene, ne morate da lutate od sajta do sajta za Milka Čokolada, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Milka bela čokolada 100g sa PRODAVCEM. EPonuda ne može da garantuje potpunu tačnost specifikacije i slika za Milka bela čokolada 100g. Pre kupovine, podatke za Milka bela čokolada 100g proverite na sajtu PROIZVOĐAČA.


Usvajanje Zakon o vjeroispovjesti u Crnoj Gori povod je protestima i u Srbiji. Jedan je održan i u noći dočeka Nove godine po julijanskom kalendaru (13. januar) ispred Hrama Svetog Save u Beogradu\nRegulatorno telo za elektronske medije (REM) Srbije do ovog trenutka se nije oglasilo povodom zahteva Agencije za elektronske medije (AEM) Crne Gore, koja je tražila utvrđivanje odgovornosti nekoliko TV stanica iz Srbije, zbog korišćenja "govora mržnje" i "podsticanje na nasilje i diskriminaciju" prilikom izveštavanja o dešavanjima u Crnoj Gori.\nMisli se na događaje nakon usvajanja i stupanja na snagu Zakona o slobodi veroispovesti, što je bilo povod za početak protesta u Crnoj Gori, ali i Srbiji, te Bh. entitetu Republici Srpskoj. Proteste predvodi Srpska pravoslavna crkva (SPC) gde su uverni da odredbe zakona omogućavaju državi Crnoj Gori da oduzme imovinu verskim zajednicama.\nPosledično došlo je i do zaoštravanja odnosa između Srbije i Crne Gore.\nDržavni sekretar Ministarstva za kulturu i medije Srbije Aleksandar Gajović za Radio Slobodna Evropa(RSE) kaže kako očekuje da REM o tom zahtevu zauzme stav, "koliko na prvoj narednoj sednici", dodavši da ga zanima da čuje njihove zaključke.\n"REM je isključivo taj koji će nezavisno od Ministarstva kulture i informisanja doneti odluku da li postoji ili ne bilo šta što nije u skladu sa Zakonom o elektronskim medijima. Ako postoji povreda, onda tu nema mnogo diskusije ili dileme. Za mene, ne", rekao je Gajović za RSE.\nAleksandar Gajović, državni sekretar u Ministarstvu kulture i informisanja Srbije\nZbog čega se žalila crnogorska Agencija?\nCrnogorska Agencija je, kako je za RSE potvrdio predstavnik tog regulatornog tela Ranko Vujović, od REM-a Srbije zatražila da utvrdi odgovornosti TV Happy, TV Pink M i prvog programa Radio-televizije Srbije (RTS1) zbog, kako su naveli u zahtevu, korišćenja "pogrdnog, uvredljivog ili uznemiravajućeg izražavanja koje podstiče intenzivne negativne emocije, iskazivanje neprijateljstva ili želju za diskriminacijom, kao i omalovažavanje ili obezvređivanje pripadnika crnogorske nacionalnosti, negiranjem njihovog nacionalnog identiteta i posebnosti".\nKonkretno, u pitanju je pet emisija emitovanih na tri navedene televizije.\n"Primjera radi, dvije "Ćirilice" (emsije TV Happy, dod. aut.). U jednoj, koja je emitovana 30. decembra, pozivaju se građani Srbije da presretnu ambasadora Crne Gore u Srbiji, da ga zaustavljaju na ulicama i da mu saopštavaju da je on predstavnik fašističkog režima u Srbiji, što je direktan atak na ambasadora Crne Gore u Srbiji", rekao je Vujović.\nPrimer koji je naveo, odnosi se na gostovanje istoričara iz Srbije Čedmira Antića koji je, oštro kritikujući crnogorsku vlast zbog usvajanja Zakona o slobodi veroispovesti, u jednom trenutku pokazao fotografiju ambasadora Crne Gore u Beogradu Tarzana Miloševića i rekao ono na šta je crnogorska Agencija ukazala.\nDrugi primer koji je izneo u razgovoru za RSE, odnosi se na Javni servis Srbije i izjavu Miše Đurkovića, naučnog savetnika i direktora Instituta za evropske studije, datoj u emisiji "Četvrtkom u 9", emitovanoj 9. januara.\n"U toj emisiji na RTS-u pozvano je da se pošalje vojska na granicu. Mislim da su to sve izjave koje podstiču na nasilje i koje nisu dozvoljene upravo Direktivom o AVM EU", rekao je Vujović.\nCrna Gora upozorava na mogućnost ukidanja programa pojedinih TV stanica\nPredstavnik crnogorske Agencije istovremeno ističe da od kraja decembra beleže, kako navodi, pojačanu negativnu kampanju prema Crnoj Gori i da je primera mnogo, ali da su odabrali delove pet emisija – dve na TV Happy, dve na TV Pink i jednu na RTS-u.\n"REM-u smo poslali transkripte spornih delova tih emisija i diskove sa snimcima", dodaje Vujović.\nUz zahtev upućen REM-u, u saopštenju Saveta AEM ističe se i upozorenje da bi moguća sankcija moglo biti i ukidanje emitovanja programa navedenih televizija na teritoriji Crne Gore.\nNajavu mogućeg isključenja programa na televizijama u Crnoj Gori, predstavnik Ministarstva za kulturu i medije Srbije Aleksandar Gajović ocenjuje kao represivnu meru.\n'Crnogorska Agencija je reagovala jer regulator iz Srbije nije'\nProfesor na beogradskom Fakultetu političkih nauka Rade Veljanovski, kaže da ga zahtev koji je stigao iz Crne Gore nije iznenadio jer je crnogorska Agencija reagovala, pošto je regulator iz Srbije ćutao na, kako je naveo, "gruba kršenja i međunarodnih standarda i domaćih zakona od strane pojedinih medija".\n"U tome kako naši elektronski mediji, nekoliko televizija izveštavaju o Crnoj Gori, pogotovu u poslednje vreme od kako je aktuelno oko Srpske pravoslavne crkve, tu ima uvredljivih tonova, tu ima tonova koji su dosta neprijateljske sadržine i koji na neki način potpiruju tu atmosferu sukoba. To nikako ne bi smelo da se dešava", istakao je Veljanovski.\nVeljanovski: U medijima ima uvredljivih tonova, sa dosta neprijateljske sadržine\nU prilog ovoj izjavi ide prelistavanje štampanih medija, pre svega tabloida, koji su poslednjih nedelja donosili naslove poput "Đukanović provocira rat" (Informer, 03.01.2020.), "Tači šalje Milu ROSU da tuku Srbe na Badnji dan" (Alo, 06.01.2020.), "Počeo prljavi plan: Đukanović i Amfilohije cepaju SPC i otimaju svetinje" (Srpski telegraf 16.01. 2020.), ali i tradicionalnih listova koji su objavljivali tekstove o, na primer, "specijalnom ratu zapada protiv srpske crkve i vernika".\nTabloidi su istovremeno, etiketom "domaćih izdajnika" i "mrzitelja Srbije" označavali intelektualce i političare sa prostora bivše Jugoslavije koji su potpisali apel protiv mešanja zvaničnog Beograda u crnogorske prilike.


Višak kondenzata pare iz Leka, slovenačke farmaceutske firme čiji je vlasnik Novartis, isporučuje se lokalnoj komunalnoj kompaniji za daljinsko grejanje. Energetika Ljubljana je saopštila da projekat smanjuje emisije CO2 za hiljadu tona godišnje na ime uštede goriva.\nGlavni grad Slovenije je dobio koristan projekat cirkularne ekonomije. Energetika Ljubljana preuzima višak kondenzata pare iz proizvodnog procesa Leka i koristi ga u svom sistemu za daljinsko grejanje.\nKoličina je dovoljna da greje 300 domaćinstava ili da ih opskrbljuje sanitarnom toplom vodom, a ta lokalna komunalna i energetska kompanija je saopštila da je ušteda vode ravna zapremini više od 20 olimpijskih bazena. Projekat s Lekom, Sandozove farmaceutske kompanije u okviru matične grupe Novartis, počeo je sredinom marta i probni rad je bio uspešan.\nSistem za prikupljanje kondenzata krenuo je s redovnim radom posle uspešne probe, koja je započeta u martu\nIdeju je 2018. predložio Lek, dodala je Energetika Ljubljana. Ugovor je potpisan u septembru prošle godine nakon izvršenih analiza.\nOtpadna toplota dolazi iz izrade čvrstih i sterilnih proizvoda. Sistem za prikupljanje kondenzata šalje toplu vodu u mrežu daljinskog grejanja. Projekat smanjuje emisije ugljen-dioksida za hiljadu tona godišnje na ime uštede goriva, navedeno je u objavi.\nEnergetika Ljubljana, koja takođe isporučuje prirodni gas i struju iz visokoefikasne kogeneracije, pokrenula je prošle godine s Resaltom projekat pametnih sistema za daljinsko grejanje.\nPočetna » Vesti » Energetska efikasnost » Energetika Ljubljana koristi otpadnu toplotu iz Leka za daljinsko grejanje\n05 May 2021 - Subvencije za energetsku efikasnost u domaćinstvima će se ove godine odobravati kroz pilot-projekat koji treba da pokaže kakvo je interesovanje građana, koliko je novca raspoloživo, kao i prve rezultate, kaže Zorana Mihajlović.\n21. maj je rok da se opštine i gradovi jave na konkurs za subvencije za energetsku efikasnost za građane\n23 April 2021 - U prvom koraku Ministarstvo rudarstva i energetike raspisalo je javni poziv za lokalne samouprave za dobijanje subvencija.


Vesna Marković: U izjavi Skaparotija nema uvredljivih tonova - Politika - Dnevni list Danas\nPočetna » Politika » Vesna Marković: U izjavi Skaparotija nema uvredljivih tonova\nVesna Marković: U izjavi Skaparotija nema uvredljivih tonova\nU poslednjoj izjavi generala Skaparotija nema uvredljivih tonova.\n0Piše: P. D. 17. marta 2018. 10.28\nOn je opisao situaciju u našem regionu na način na koji je on vidi, izjavila je Vesna Marković, poslanica Srpske napredne stranke, za Danas, povodom reagovanja Pentagona i Ministarstva odbrane Srbije o načinu na koji su mediji u Srbiji izvestili o izjavi generala Kertisa Skaparotija pred Senatom, na temu srpsko-ruskih odnosa.\n„General Skaparoti je, pre nešto manje od godinu dana, u Beogradu, najavio da KFOR ostaje na Kosovu i Metohiji dok god je to potrebno i izrazio zabrinutost zbog najave formiranja vojske Kosova. Ova poseta, ali i poseta predsednika Vučića sedištu NATO u Briselu, poseta generalnog sekretara NATO Stoltenberga Beogradu, brojne zajedničke vojne vežbe, potpisivanje IPAP sporazuma govore o veoma dobroj saradnji. Naš najveći interes za saradnju sa NATO je, pre svega, zaštita našeg stanovništva na Kosovu i Metohiji. Svi mi koji se bavimo politikom, posebno sa pozicije vlasti, moramo promišljeno da dajemo izjave i da pritom razmišljamo o posledicama. Odgovornost koju imamo prema svojoj državi mora da bude na prvom mestu. Građani su nas birali da štitimo interese svoje države i time treba da se rukovodimo“, kaže Vesna Marković.\nPentagon je saopštio da su „dezinformacije“ navele srpskog ministra odbrane Aleksandra Vulina da kritikuje visokog američkog generala Kertisa Skaparotija. Ministarstvo odbrane Srbije je saopštilo da je zadovoljno pojašnjenjem Pentagona.\nkertis skapatoti, vesna markovicBeograd\nPovratak u nacionalizam


MEDOJEVIĆ PROZVAO ABAZOVIĆA: Cilj Vlade da bude antisrpska, antiruska i antipravoslavna\nAutor: Glas javnosti 02.05.2022. u 20:06\nMedojević ukazuje da će, kako navodi, posebno biti rizične operacije aktiviranja starih žarista - KiM, Makedonija, Sandžak, Republika Srpska gde globalisti imaju pod svojom kontrolom značajne resurse u balkanskoj konfederaciji organizovanog Kriminala i korumpiranim političarima, kontrolisanim tajkunima, medijima i NVO aktivistima.\n"Levičarske ekstremističke terorističke organizacije (ANTIFA i sl.) finansirane od globalista (Soroša i družine) već intenziviraju obuke lokalnih ekstremista i anarhista za sprovođenje terora i izazivanje haosa u regionu, sa posebnom metom u Srbiji" - upozorava Medojević.\n"Zato sin neokomuniste i levičarskog ekstremiste DŽordza Soroša čestita Dritanu na premijerskoj poziciji sa tri odsto podrške birača. Još ako Savo Kentera, sitni doušnik ANB postane šef ANB, sve izdajničke i plaćeničke figure globalne države biće na tabli. Milo. Sreća nas je pratila do ivice provalije. Posle nije" - napisao je Medojević na fejsbuk profilu.\nMedojević kaže i da je vlada Dritana Abazovića "još jedna u nizu marionetskih sluganskih Vlada Crne Gore koje su od 1998. godine formirane, isključivo po nalogu globalne duboke države i stranih bezbednosno-diplomatskih struktura", prenose Novosti.\ncrna goranebojša medojevićvlada crne goredritan abazović